
GOD. I. 


Čemu nam lijepa knjiga? 


lijepe knjige sve se više nameće pitanje: 
Cemu nam lijepa knjiga? Zar je Hrvatima 
beletrija tako potrebna, da bez nje biti ne možemo? 
Čemu nam u opće sva umjetnost? Sude gdjekoji, 
da bismo mogli živjeti i bez svega toga, pak ne bi 
bilo _vječitoga pravdanja, kojega i onako suviše 
imade. Cudo, te se nije već javio kaki hrvatski 
Platon, da traži, neka se svi književnici protjeraju 
iz naše i onako nesrećne domovine. 
Svemu darmaru u nas, čini se, krivo je po- 
glavito, što još uvijek nije jasno odredjeno, čemu 


Si žive borbe izmedju hrvatskih prijatelja 


nam za pravo lijepa knjiga? Medjutim ni ja ne. 


mogu da na to pitanje ravno odgovorim, već 
ću prije ogledati, što drugi ljudi misle i sude. 
Ima ljudi, vrlo pametnih i finoga osjećanja, 
koji kažu, da je lijepa knjiga ili beletrija, kao u 
opće svaka grana umjetnosti, tek za zabavu. Očito 
je njima na umu ona njemačka: ,Ernst ist das 
Leben, fheiter ist die Kunst“. Lijepa knjiga budi 
nam slatki odmor nakon velikih svakidanjih briga, 
neka nam bude blagdan iza običnih težačkih dana, 
kad se borimo i kidamo za potrebe života. I kao 
što nakon mučna i ozbiljna rada kroz sedmicu u 
nedjelju oblačimo svečane haljine, te plandujemo 
u miru Božjem: tako nam budi nakon svršenih 
ozbiljnih posala odmorom i uživanjem lijepa knjiga, 
ta razbibriga naša. A da nam bude od lijepe knjige 
zaista pravi užitak, neka nas ona iz maglovite, 
močvarne nizine prenosi u vedre, zračne visine, 
gdje no sunce jasnije sija, gdje je duša bliže pla- 
vim nebesims. Kad hoćemo da izmoreno tijelo 
osvježimo i okrijepimo, ne ćemo se verati po ka- 
ljužama i buništima, već ćemo ili poći u bujni, 
cvijećem zarasli vrt, ili se popeti na gorski pro- 
planak, da se naužijemo svježega zraka i divnoga 
mirisa planinskoga bilja. 1 duševni odmor neka 
nam zasladjuje lijepa knjiga, puna vedrih, zano- 
snih idejala; neka nam bar ona podade, što zaludu 
tražimo u mukotrpnom životu ove suzne doline! 
Ovako po prilici misle i govore o zadaći 
lijepe knjige zdejaliste, kojima lebdi pred očima 


pretežno estetski interes. Idealiste jesu redovno i 
strogi iormaliste, koji traže što savršenije oblike 
u lijepoj knjizi, kao u umjetnosti u opće. Njima 
su beletriste kao djevičanske svećenice rimske bo- 
žice Veste, kojima je zadaća podržavati u čovje- 
čanstvu vječni oganj plemenitoga zanosa i Bogu 
slične ljepote. 

Ali tih idejalista imade već malo, jer ih ne- 
staje svakim danom. Mjesto njih javljaju se ljudi, 
jednako pametni a trijezni, koji traže, da nam 
lijepa knjiga bude pretežno za pouku. Što će nam, 
vele, lijepa knjiga, ako je samo razbibriga, ako 
nas tek oduševljava i zanosi? Pa koja nam ko- 
rist od nedostižnih idejala? I što nam vrijedi ča- 
sovito odmaranje u vedrim i svježim visinama? 
Ta mi smo rodjena djeca majke zemlje, pak zašto 
da joj se otudjujemo, kad se ipak u njezino krilo 
povratiti moramo? Ako neko vrijeme lebdimo u 
zračnim visinama, još ćemo teže osjećati golotinju 
i nevolju svoju, kad se opet spustimo u maglovitu 
nizinu svakidanjega života. Ostajmo dakle radije 
na zemlji, uz koju smo tijelom prikovani, ogle- 
dajmo se po njoj, pak da razbistrimo magloviti 
život na njoj i dokučimo razlog našega bivstvo- 
vanja. Ogledajmo ne samo, što je lijepo i dobro, 
nego i ono, što je manje lijepo i zlo, da se u 
lijepo i dobro ugledamo, a nelijepa i zla klonimo. 
Lijepa knjiga neka bude knjiga našega života, na- 
šega zbiljskoga života, kakov zaista jest; napis te 
knjige neka bude starogrčka rečenica: »Spoznaj 
samoga sebe“. Upoznajmo svoje mane i poroke, 
jer je to prvi korak njihovu liječenju. Ta ako ne 
raspoznaš bolesti, ne možeš joj ni lijeka naći. 

Ljude, kojima lebdi u lijepoj knjizi pred očima 
poglavito pouka, zovemo realistima (koji put i 
veristima). Ako izrijekom i ne kažu, ne može se 
ipak poreći, da ih goni etički interes. Stoga i ne 
mare baš toliko za što savršeniji oblik, koliko 
više za sadržaj lijepe knjige. Njima su beletriste 
kao neki učitelji i liječnici čovječanstva, kojima 
je zadaća, da to čovječanstvo učine boljim, zdra- 
vijim, a po tome i srećnijim već na ovome svijetu, 

Imade napokon pametnih ljudi, u novije doba 
sve više, koji tvrde, da lijepa knjiga, kao i sva 
umjetnost u opće, mora opstojati radi sebe same. 
Lijepa je knjiga bujna grana umjetnosti, pak neka 
se zeleni i razvija iz sebe i za sebe. Ona nije ni 
čija službenica, već mora biti svoja i samostalna. 
I za lijepu knjigu vrijedi ona francuska: L' art 
pour Part. Ne pita se toliko, da li je ono, što 
nam lijepa knjiga podaje, lijepo ili nelijepo, dobro 
ili zlo, nego kud i kamo više, kako je što pri- 
kazano, da li zaista umjetnički izneseno? Glavno 
je, da neka stvar u životu zaista opstoji, te da se je 
rukom i umom beletriste prometnula u umjetninu. 
A to može biti i najneznatnija i najprezrenija stvar 
u običnom životu. Slobodno je prikazati baš i 
čizmu, samo ako taj prikaz odaje umjetnika. Umjet- 
nost je sama sebi svrha; ostali ljudi neka uživaju 
u umjetnosti i umjeći, a ne u stvari, koju umjet- 
nina predstavlja. Ne pita se, da li je čizma lijepa 
il: dobra, da li je čitava ili zakrpana; — nego 
naprosto, da li je vjerno i uza to umjetnički opisana. 

Ovako po prilici sude o zadaći lijepe knjige 
moderniste, zatim njihovi srodnici: impresioniste 
i dekadenti. Njih se ne doima toliko zabavna i 
poučna strana lijepe knjige: oni uživaju poglavito 
u umjetničkoj obradi. Njima nije beletrista niti 
svećenik svetoga zanosa, niti učitelj, niti liječnik; 
njima je beletrista posve suvereni umjetnik, koji 
slobodnom voljom slobodno stvara, što hoće i 
kako hoće. Njega ne stežu ni kakvi obziri, a naj- 
manje tradicijom posvećeni umjetnički oblici; on 
smije sve prevrnuti, pače i nezgrapne stihove gra- 
diti, samo neka je njegovo djelo — umjetnina. 
Tek takova lijepa knjiga dostojna je družica ne 
samo drugim granama umjetnosti, nego i znano- 
stima, kao i ostalim činbenicima ljudske kulture. 
Bez takove lijepe knjige ne može da bude ljudsko 
društvo u opće, a ni pojedini narod, kao što je 
hrvatski. e 

* + 

Prikazao sam u kratko historijski razvitak 
nazora o zadaći lijepe knjige. Nema sumnje, da 
je treći stepen ne samo najmoderniji, nego i naj- 
odrješitiji, možda i najkobniji za liepu knjigu samu. 
Jer što više nazori modernista preotimaju maha 
medju beletristima, što se više beletriste ovoga 
soja okupljaju u jedan, reći bi, staleški tabor: sve 
se više ostali svijet odvaja od tih suverenih umjet- 
nika, sve se manje ostali svijet zanima za lijepu 
knjigu u opće. Velika publika ne razumije više tih 
beletrista — umjetnika, pa im prepušta ne samo stva- 
ranje, nego i — uživanje. I tako se je rečenica ,,l'art 
pour I' art“ i u lijepoj knjizi prometnula u rečenicu 
»I' art pour les artistes“. Umjetnost neka ostane 
umjetnicima, za ostali svijet nema ona vrijednosti. 

Moderniste živo osjećaju, da ih ostali svijet 
više ne razumije, da se kloni njih i njihovih djela, 
pače da se sve više odvraća od lijepe knjige. Stoga 
naprežu skrajnje sile, da publiku zaustave, nudeći 
ju stvarima, koje potresuju živce i podžižu naj- 


niže strasti. Ali svijet se odvraća već i od toga, 
jer se je paprene hrane brzo zasitio. K tomu čita 
takve stvari mnogo kraće i jezgrovitije u policajskim 
izvještajima, u sudskim raspravama, kao i u repor- 
terskim vijestima raznih dnevnika. | budući da 
je tako nestalo intimnoga dodira izmedju beletrista 
i publike, rodilo se je napokon i osudno pitanje: 
Cemu nam lijepa knjiga, kad je sve drugo, a baš 
najmanje lijepa? 
* * 

Da svršim! Nema druge, nego vratiti se sa 
stranputice ! 

Lijepa knjiga potrebna nam je kao korica kruha. 
Ona mora biti odličan činbenik naše kulture, ona 
mora biti ravnopravna ostalim granama umjetnosti, 
znanosti i drugim faktorima prosvjete. Ona je samo- 
svojna i ne služi nikoga; njezini radnici vrijede baš 
kao učenjaci i ostali pobornici prosvjete. U tom 
smislu stoji i za nju rečenica ,L' art pour l'art.“ 

Ali beletriste nijesu samo umjetnici, nego su 
i ljudi, a u Hrvatskoj i Hrvati. A i lijepa knjiga, 
premda je samosvojna, ipak je faktor općenite 
prosvjete. Baš radi toga imade lijepa knjiga ne 
samo prava, nego i dužnosti, a tako i umjetnici, 
koji se njoj posvećuju. I lijepa knjiga i njezini rad- 
nici dužni su da vrše neku zadaću tako prema 
čovječanstvu i njegovoj prosvjeti, kao i prema 
Hrvatskoj i njezinoj kulturi. 

A ta je zadaća jasna. Nije dosta ogledati kuću 
i njezine stanare od drugoga kata do podzemlja, 
nije dovoljno prikazivati nevolje i trulež društveni, 
ne dostaje ma i najživljim bojama slikati bijedu 
čovječanstva i probudjivati samilost za nesrećnike ; 
sve to nije dosta: lijepa knjiga mora biti i ten- 
dencijozna, plemenito tendencijozna. A tendencija 
mora biti pozitivna: iz najdubljega taloga zla mora 
izvaditi bar zrnce dobra, u fruležu i smrti mora 
tražiti i naći prve klice novoga života. Neka slo- 
bodno iznese, kakvi jesmo ; ali neka nam podjedno 
kaže, kakvi bi mogli i morali biti. Beletrista i kao 
umjetnik mora biti vjestnikom bolje sreće i ve- 
drijih dana. Uz bolestna i propala lica mora izno- 
siti takodjer junake zdravlja i krijeposti, ma i 
idejalizovane, da u nama klonulima pokrene volju 
za život i snagu za nove borbe. Idejala doduše 
ne ćemo postići, ali ćemo se bar održati na životu. 
A taj život — kakav bio da bio — ipak je liep! 

Kad će naša lijepa knjiga opet zaploviti strujom 
pozitivizma*, kad će narod poticati na nove borbe 
i novi život, opet će hrvatski svijet osjećati prijeku 
potrebu njezinu. Tada će biti riješeno i pitanje, 
čemu nam lijepa knjiga? 

Beletrija hrvatska bit će tada još modernija, jer 
će biti aktuelna. V. Klaić. 

* Zametke pozitivizma u našoj lijepoj knjizi nalazimo 
u ovim pripovijestima: ,Stankovačka učiteljica“ od 1. 
Perkovca, ,Bolji izbor“ od I. Zahara, ,U novom dvoru“ 
od Lj. Babića Gjalskoga, ,,Mrtvi kapitali“ od J. Kozarca 
it. d. Ali poslije 1890. pomamili se naši beletriste za 
modernom ! 5 


* 

Plodovi hrvatsko-slovenske zajednice. 


(Povodom novijih izdanja slovenske i hrvatske ,,Matice“.) 


w 
udna je sudbina toga našega brata Slovenca! 
Zivot mu mlad, a muke već pradavne. Ot- 

kada ga ono krst privede pod njemački mač, 

krvavi pod njim, a i danas visi on nad njim kao 
najstrašniji Damoklov mač, jer niti, na koje je 
obješen, već su sprhnule i svaki čas mogu da 
puknu. To je strašna opomena i za Slovence i 
za Hrvate. Pod njemačkim jarmom ostao je Slo- 
venac listom seljak; među inteligenciju mogao je 
samo onaj, koji se je prihvatio njemačkoga jezika 
i prestupio prag njemstva. No iza toga praga bio 
je za Slovenca bezdno, iz kojega više nije bilo 
povratka. Tako gledaše Slovenac, kako se sve 
postizava samo nijemštinom, ali za ucjenu od- 
narođenja; za to je poče cijeniti, ali je ne zavolje 
u srcu svome, a to čuvstvo naći ćeš i danas po- 
svuda, gdje su Slovenci: više se služe njemačkim 
jezikom nego Hrvati, ali im je on teži kamen na 
srcu nego nama. Kroz vijekove toga tisućljetnoga 
robovanja jedino je svećenstvo bilo kraj toga pat- 
nika i govorilo mu njegovim jezikom, pa zar je 
čudo, da mu je i danas odan uza sve to, što je 
od njega katkada primao i udaraca? Svi oni trzaji 
slovenskoga naroda, koji su ipak odavali život, 
počevši od franačkoga pa do francuskoga doba, 
bile su samo iskre, koje bi vrcnule amo ili tamo: 
prebrzo se našla skrbna ruka, da ih ugasi. Nisu 
mogle planuti plamenom, koji bi onu beskrajnu 
noć osvijetlio. Njemstvo, sapevši odasvuda Slo- 
venstvo u verige i ćuteći pod svojim nogama mir, 
bilo se već priviklo, da u njem gleda smrt puka, 
koji baš trzajima odaje svoju smrtnu borbu. Na- 
pokon je i to prestalo, svuda je vladala tišina, a 
njemačka vlast i njemački jezik širio se tamo od 
Sjevernoga pa sve do Jadranskoga mora. U nje- 
mačkom moru sve se je već utopilo, površje se 
već smirilo — a talog? Ta tko se za nj brine! 
Što je ostalo na površju, bila je sama inteligencija, 
a kakva je bila, najbolje svjedoči Vraz u svojim 
putopisima (Djela, V.). Amo tamo pojedince, po- 
razbacani na sve četiri strane, rari nantes in gur- 
gite vasto — bili su sumnjivi već za to, što su 
se usudili mutiti malim valićem mirno površje. To 
su bili ostatci one garde, koja nastade za Napo- 
leona. On dođe i reče: ,llirijo, ustani!“ i snažnom 
rukom izreže iz tijela njemačke zemlje slovenske 
krajeve, sjedini ih sa hrvaiskima i stvori novo 
narodno tijelo — lliriju. Za oba bratska naroda 
bio je taj čin prevažan. Hrvate pobudi na pre- 
porod političko-kulturni, a Slovence probudi na 
narodni život, stvarajući im polagano i inteligen- 
ciju. Poslije toga doba Slovenci su narod, koji 
uz puk sa živim svojim jezikom ima i svijesnu 
inteligenciju; od toga časa budi se jedan kraj za 
drugim tjerajući ispred sebe njemački jezik, koji 


korak za korakom uzmiče na sjever, a na površje 
ispliva Slovenstvo, tražeći ravnopravnost svoju. 
Urnebes, koji podigoše, a još i sada dižu Nijemci, 
što im se otimlje njihova stara gospoštija, razum- 
ljiv je, ali nije opravdan. Divlja mržnja njihova 
može u koječem da još bude na štetu, ali najbo- 
ljom je potvrdom, da oni gube, Slovenstvo dobiva. 

U ovo idealno doba narodnoga stvaranja 
spadaju dvije knjige, što ih je ove godine izdala 
»Slovenska Matica“: Korespondencija Muršcova 
1827—1895. u Zborniku za g. 1904. i 1905. i 
zapisci Vošnjakovi, I. knjiga. Kako se jadne slike 
prikazuju u tim stranicama, a ipak s kakvim po- 
nosom mogu Slovenci da se sada na njih obazru! 
Takvih uspjeha mi Hrvati ne možemo pokazati, 
jer tamo se stvaralo gotovo iz ničesa, dok je u 
nas mnogo, toga već bilo. No i za nas ova 
djela mnogo vrijede. Slovenci, kadgod su se javili 
na poprištu života, uvijek stoje uz Hrvate, pa tako 
i u ovo doba. Proučavati hrvatski preporod, a ne 
obazirati se na slovenski, bilo bi vrlo pogrješno, 
jer se jedan i drugi preporod upotpunjuje i tek 
zajedno čine cjelinu, pogotovo kad hrvatski pre- 
porod zasiže i među Slovence. Muršcovo dopi- 
sivanje pruža za to mnogo gradiva i za hrvatski 
ilirizam. Dosta je, da prođeš na koncu opsežni 
imenik (u Zborniku 1905.), a osobito naslove: 
Hrvati, Ilirija, Jugoslaveni i t. d., pak ćeš se odmah 
uvjeriti, da će se i za samu hrvatsku stvar naći 
obilno gradivo. 

Prof. Ilešič kazuje u epilogu za Muršca: ,,Kot 
mlad svečenik se je oklenil Stanka Vraza, ter sledil 
njegovim stopnjam. To je njegova najožja in naj- 
jačja in najidealnejša zveza: Vraz je gibal, Muršec 
mu je verno služil; Vraz je vodil, Muršec je sledil. 
Slovanska vnema Stankova je v njem zbudila tisto 
vatro, ki znači Muršcevo delo I. 1848. V najlepši 
svoji dobi zre Muršec ne le v Ljubljano, marveč 
osobito tudi v Zagreb. (Zbornik 1905. str. 183.) 

Osobito će biti zanimivo za nas Hrvate, ako 
promatramo, kako se je književni jezik u Slove- 
naca sve više približavao hrvatskomu; ne će ni to 
izbjeći, kako je hrvatski jezik u najsjajnije ilirsko 
doba pače i zavladao među naobraženijim Sloven- 
cima u pisanju, no to je bilo prolazno. Slovenci 
su morali ostati uz svoj jezik, kojim je seljak go- 
vorio, jer tko zna, da li bi seljak pristao uz svoju 
inteligenciju, da mu je ona donosila drugi nego 
slovenski, materinski jezik? U novije doba nastaje 
medju Slovencima pravopisna borba kao i među 
Hrvatima. Ilešič zabacuje preradikalriu reformu slo- 
venskoga pravopisa, jer bi Slovence odalečila od 
onoga smjera, koji je približavao oba književna 
jezika, hrvatski i slovenski. Nisu li u nas pristaše 
zagrebačke škole to isto tvrdili? No Hrvati imaju 


Glas Matice Hrvatske 


36 


God. 1. Br. 5. i 6. 


i drugu dužnost: obazirati se na Srbe, a Slovenci 
nemaju te dvojake dužnosti, njima će lakše biti 
sprijateljiti se snašom reformom. Pogledajmo samo 
promjene, što ih je preživio hrvatski književni jezik 
od 1835. do danas, i uvjerit ćemo se, da se je od 
slovenskoga sve više odalečivao, a pogledajmo u 
navedenom ,Zborniku“ slovenski književni jezik 
od 1835. do danas, pak ćemo vidjeti da se hr- 
vatski jezik toliko više od slovenskoga otklanja, 
koliko se njemu slovenski priklanja. Nadajmo se 
dakle, da će i nova struja u hrvatskom pravopisu 
samo upotpuniti i ojačiti jezično približavanje 
južnih Slovjena. 

Ilirska ideja među Slovencima nije uspjela, ali 
je ostala kao kvasac za daljnji preporod Slovenaca. 
Puk je nije razumio, a jedan je dio inteligenciie 
nije prihvatio — ne iz mržnje, nego iz uvjerenja, 
da za slovenski narod treba posebni pravac. Kad 
su se oba pravca iza 1847. složila, započe pre- 
porod puka, a lijep prilog za to doba daje nam 
dr. Vošnjak u svojim .zapiscima. On tu tako jasno, 
a ujedno tako jednostavno prikazuje cijelo to doba, 
da ćeš sve na dušak pročitati i samo to požaliti, 
što nema slične knjige za kranjske Slovence, jer 
ova govori većinom o štajerskima. Kad to pro- 
čitaš, bit će ti jasno, kakav gubitak Nijemci pred 
sobom gledaju i kako im se izmaknuo iz ruku 
čitav jedan narod. A što je stvorilo takva čudesa ? 
Iz te se knjige jasno vidi: nesebićna ljubav i 
živa riječ. Mi bismo se Hrvati mogli mnogomu 
od toga naučiti. 

* 

Između Hrvata i Slovenaca vlada već davna 
sloga. Ljudevit Posavski, reformacija, Gubec, tursko 
ratovanje, ilirizam — sve su to uspomene zajed- 
ničke borbe, zajedničke patnje i zajedničkoga rado- 
vanja. Ljubav i sloga među Slovencima i Hrvatima 
i danas je još rijedak pojav u slovjenskom svijetu, 
pa nas dakako tim više veseli i hrabri. Ali pro- 
motrimo li iz bližega taj odnošaj, uvjerit ćemo 
se, da je to više vanjski sjaj, zahvatio je srce, ali 
je u duh malo prodro. Mi se volimo, ali se pre- 
malo poznajemo. Slovenci od uvijek traže u nama 
oslona, ali su nam od uvijek najbolja zaštita protiv 
najezde. njemačke, — jer eto, što nam se Nijemci 
useljuju, nijedan ne dolazi sa zapadne, nego sa 
istočne strane (o kulturnom i trgovačkom utjecaju 
Nijemaca ne govorimo sada). A ipak koliko mi 
Hrvati poznajemo ćud slovenskoga naroda, koliko 
poznajemo njegovu domovinu, književnost i t. d.? 
Koliko ima Hrvata, koji bi znali što reći ili napi- 
sati o Slovencima? Koliko ih čita i kupuje slo- 
venske knjige i listove, koliki su članovi kojega 
slovenskoga družtva? Malo ih ima, a nije ni čudo, 
kad smo u vlastitoj domovini u koječem tuđinci 
bez topla srca i razumijevanja, kad i svoju vlastitu 
sjetvu uništavamo. Nekoliko veselih izleta, pro- 
slava i lijepih pjesmica, pa i samo oduševljenje 
ne pomaže mnogo, jer nije dosta da se pozna- 
jemo, treba da se upoznademo, a to bez razbo- 


ritoga proučavanja ne ide. Mi još nismo našli 
temelja, na kojem bismo mogli stalno zajednički 
raditi sa Slovencima; mi se približujemo sve više, 
ali na koncu ipak ostaje svaki za sebe. Gdje su 
nam plodovi zajedničkoga rada? Koliko smo do- 
sada uradili, do ono veliko jedinstvo srdaca po- 
stane i temeljem za duševno jedinstvo? 

Slovenci su uvijek tražili u nas oslona, ali 
su ga dobili samo za čas. Preslaba naša nao- 
brazba i zaostalost, jaz izmedju puka i inteligen- 
cije, utapljanje naših sposobnosti u preobilnu 


* užitku istrže nam uvijek iz šake one uspjehe, koji 


nam dozrijevahu na našem pravu i na našoj po- 
litičkoj ulozi. Mi smo uvijek više htjeli no mogli, 
pak smo tako poželi neuspjeh u čitavom svom 
radu od preporoda do danas; upinjali smo se 
preko svojih sila i sposobnosti. I tako Slovenci 
ostadoše ipak osamljeni, i pošavši svojim putem, 
oni su danas. i napredniji i kulturniji od nas. 
Borba protiv krutoga germanstva prisilila ih je, 
da protiv kulturne premoći stvore sebi jednako 
oružje: svoju kulturu, koja ne leži u imenima : aka- 
demija, sveučilište i t. d., nego u duhu pojedinca, 
čitavih slojeva, u duhu cijeloga naroda. Toga u 
nas još nema, a kad budemo polazili tim putem, 
morat ćemo se uteći Slovencima, koji će nam se 
i opet odužiti za oslon, što ga u nama nalaze. 
Kao što dosele odbiše od nas njemstvo, tako će 
nas doskora oni svojim primjerom uvesti u novu 
zgradu današnjega kulturnoga života. | tek onda, 
kad nam kulturna snaga bude jednaka, moći ćemo 
požeti uspjeh zajedničkoga rada. Onda će tek 
Slovenci naći u Hrvata obrane i zaštite protiv 
one pogibli, koja im baš sada bješnje prijeti nego 
li ikada. 

Neka tko ne misli, da previše uzdižem ulogu 
Slovenaca. Tko poznaje njihovu narodnu svijest, 
društvenu organizaciju, gospodarsku snagu, do- 
moljubnu požrtvovnost i naprednost u današnjem 
duhu vremena, vidjet će, da su oni daleko pred 
nama. Njihov nesretniji položaj učinio ih je raz- 
boritijima, — a da nema spomenute njemačke 
opasnosti, bili bi i sretniji od nas. Slovenci kao 
vrla braća nama toliko vrijede, koliko i mi njima. 
Mnogi bi od nas znali iz vlastitoga motrenja po- 
tvrditi, da nas Slovenci vole i cijene. Misao o 
jedinstvu s Hrvatima tako se je uvriježila među 
njima, da o njoj već i u malim selima možeš go- 
voriti, ne samo sa muškarcima, nego i sa mnogim 
ženama. Slovenci dadoše nama od Vraza pa do 
Barlčta (to je, čini mi se, najmlađi) toliko svijetlih 
umova u svim strukama kulturnoga rada, da 
su premnogu prazninu u našem životu časno 
ispunili. Uvjeren sam, da će nas i nadalje slo- 
venski primjer u mnogočem voditi. 

Kao početak boljega upoznavanja neka je bla- 
goslovena odluka obiju naših , Matica“, da izdavaju 
po jednu hrvatsku i slovensku knjigu. | taj je 
prijedlog došao sa slovenske strane. Ja sam pred- 
ložio našoj. ,Matici“ prije više godina, da izdade 

antologiju piesničtva i proze slovenske, ali na to 
se niko ni obazro nije. Uvjeren sam, da pri tome 
ne će ostati, nego da će Hrvati ozbiljnije prihvatiti 
slovensku knjigu. Eno im putokaz u Ilešičevoj 
raspravi o slovenskoj knjizi u ,Hrvatskom Kolu“, 
što ga je nedavno izdala naša ,,Matica“. Da i Slo- 
venci u koječem nas Hrvate premalo poznavaju, 


Tumač i branitelj 


a književnom polju nema težega i nebla- 

godarnijega posla nego li je pisanje po- 

viesti savremene lijepe književnosti. U 
tom se slažu svi, koji su se tim poslom bavili, 
pak bi sud kritičara, koji ocjenjuju sastavke te 
vrsti, bio mnogo blaži, da se sami okušaju u tom 
poslu i upoznaju na djelu neprilike i teškoće, 
s kojima se je redovno boriti piscu povjesti sa- 
vremene beletristike. Do sada nije ni kod nas 
Hrvata i Srba nikomu pošlo za rukom, da sastavi 
takovu sliku povjesti savremene beletristike, kojoj 
ne bi bilo ni s koje strane prigovora i zamjerke. 
Zato se nitko rado ne daje na taj posao. |I ja 
se nisam otimao, da se ističem na tom polju, 
pak sam se jedino na poziv književnih odbora 
»Matice Srpske“ i ,Matice Hrvatske“, nakon 
mnogoga razmišljanja, riješio, da u sveskama |., 
ll. i II. ,Letopisa Matice Srpske“ za g. 1904. i 
u 1. knjizi smotre ,Hrvatsko Kolo“, što ju izdaje 
»Matica Hrvatska“, g. 1905., napišem prema 
unaprijed mi odredjenomu okviru i prostoru, u ve- 
likim potezima sintetičku sliku hrvatske savre- 
mene beletristike. Priznao sam i priznajem, da 
nisam napisao nikakovo savršeno književno-po- 
vjesno djelo i prepustio sam  ocjenjivačima, da 
iznesu svoje opravdane prigovore i zamjerke, da 
barem drugi, koji budu o istoj stvari pisali, ne 
upadnu u iste pogreške. Mjesto stvarnih prigo- 
vora, mjesto objektivne kritike dočekao sam, da 
su neki moje gore spomenute osvrte na savre- 
menu hrvatsku beletristiku stali presudjivati prema 
apriorističkomu svomu stajalištu, bez obzira na 
svrhu i namjeru, koju sam imao na umu, kada 
sam te sastavke pisao. Tako za pravo ni danas 
ne znam, što im se upravo u tim mojim sastav- 
cima ne svidja. Podmetnuše mi čak i takove 
tvrdnje, kojih nisam ni napisao, niti mislio napi- 
sati. "Nekoji mi spočitnuše, da sam u ,Letopisu 
Matice Srpske“ pisao s većom simpatijom o nekim 
starijim piscima tradicionalističkoga pravca, nego 
li o pristašama hrvatske ,moderne“. Drugi mi, — 
u božićnom prilogu ,Pokreta“ — priznadoše, da 
u osvrtu na hrvatsku beletristiku od g. 1900. do 
najnovijega vremena: ,prosječno hvalim ,mlade“, 
i ako me slučajno izdade vlastito priznavanje, 
da se lijepo poslužujem recenzijama ,mladih“, 


to stoji, ali da se više bave našom knjigom, nego 
li mi njihovom, o tom nema sumnje. Kad se 
upoznademo, kako treba, i kad se ujedinimo u 
radu oko zajedničkoga napretka, popunjujući se 
međusobno, moći ćemo s pouzdanjem kliknuti: 
»Kaj nam pak morejo?!“ ' 

Prof. R. K—i. 


hrvatske moderne. 


povladjujući im“. ,Kolike li razlike — piše kri- 
tičar , Hrvatskoga Kola“ J. J. u tom ,Pokretovom“ 
božićnjem prilogu — izmedju Hranilovića, sada- 
njega suradnika ,Kola“ i Hranilovića, nekadanjega 
urednika ,Vienca“. 

U smotri ,Savremeniku“, što ju izdaje društvo 
hrv. književnika piše (sv. II. str. 157. pod naslovom 
»Ch. Šegvić u ,,Hrv. Kolu“) netko pod šifrom ,—r“ 
io mojem osvrtu na savremenu književnost u ,,Hrv. 
Kolu“ medju inim doslovce ovo: ,U ovom se Kolu 
baš ne amusiraju neki bolji pisci. Jedinoga Hra- 
nilovića ne ostavlja nigdje duhovitost ni dosjetka. 
Pišući o našim manjim piscima, neprestance (?) 
upotrebljava i citira Marjanovićeva mnijenja, a 
kad govori o Marjanoviću, onda ga opatrne kao 
kritičara. Da mu ne bude neugodno u društvu 
ovih mladih Matičinih radenika, Hranilović ih 
silom svoga autoriteta proglasuje velikanima (?), 
talentima i t. d., pa ovako duhovito- spasava či- 
tavu situaciju boljih pisaca u ,,Hrv. Kolu“. 

Kako se vidi, ni ,Savremenikov“ kritičar 
ništa stvarno ne prigovara momu osvrtu na sa- 
vremenu književnost, a da ipak nešto reče, meće 
mi u usta i ono, što nisam rekao. Čitao sam u 
raznim našim listovima isto takove ispade pro- 
tivnika današnjega matičinoga književnog odbora 
protiv ,Matice“ i njezinih publikacija posljednje 
godine, ali to su samo općenite optužbe, po ko- 
jima nije moguće razabrati objektivni razlog ne- 
zadovoljstva tih prigovarača sa Matičinim knji- 
gama. Sav njihov gnjev kao da se je imao u 
prvom redu izliti na zbornik: ,Hrv. Kolo“ i na 
onu četicu starijih i mladjih književnika, koji se 
nisu htjeli pridružiti štrajku i bojkotu protiv ,,Ma- 
tice“ i njezinoga književnog odbora. Razumije se, 
da su prigovarači voljeli odabrati metodu kate- 
goričkog osudjivanja, nego li da se upuste u 
obrazlaganja svoga suda, t. j. da kažu, što i zašto 
nije dobro. : 

Ipak se je: našao junak nad junacima, koji 
je pod punim svojim imenom izlio sav svoj 
gnjev na Matičin zbornik, u prvom redu na moju 


obijednu glavu i na moj osvrt na savremenu hr- 


vatsku beletristiku. To nije nitko ni veći ni manji 
nego A. G. Matoš, koji je ovaj put svoju časo- 
vitu deliriku sasuo u riječkom ,Novom Listu“. 

Ne bih se osvrtao na tu najnoviju Matoševu 
deliriku, da se ne radi više o napadaju na cijelu 
četu naših priznatih starijih i mladjih pisaca, nego 
li na mene, i da nije g. A. G. Matoš u tom svom 
deliričkom sastavku izbacio jednu načelnu, krupnu 
tvrdnju, koja nema nikakove osnove, a da ipak 
do sada nitko nije ni pokušao, da osvijetli ne- 
smislenost te tvrdnje. 

Evo što tvrdi g. A. G. Matoš u svom sa- 
stavku: ,Kritika g. Jovana Hranilovića“ (br. 34. 
,Novoga Lista“ od 3. veljače 0. £.): ,Da živimo 
u kulturnim prilikama, g. Jovan Hranilović bi, 
kao kritičar, bio anahronističan absurdum, iz fog 
prostoga razloga, jer je svećenik, jer su svećenički 
i kritičarski posao ekstremi, koji se — unatoć 
poslovici — ne mogu dodirivati.“ 

Nekoliko redaka kasnije opetuje g. Matoš iu 
istu tvrdnju doslovce ovako: ,Dakle već otud, 
što je svećenik, može se zaključiti a priori, da 
g. Hranilović ne može biti kritičar“ .... »On 
može stručno i objektivno suditi samo pisce sa 
većim ili manjim religioznim tendencijama, a njih 
je sve manje i manje. Od naših može g. Hrani- 
lović iskreno pisati o Pavlinoviću, Tordincu, Pal- 
moviću, Martiću, o pobožnoj našoj starijoj lite- 
raturi, ali o svim gotovo našim modernistima, 
koji prekinuše sa temeljnim djedovskim tradicijama, 
naš samozvani kritičar ne može pisati, objektivno 
pisati iz tog prostog razloga, jer je pop“. 

Tako reče g. Matoš — i ostade živ i zdrav. 

Da je malo razmislio o onom, što je us- 
tvrdio, bio bi primijetio, da mu hramlju i pret- 
postavke i zaključci. Ako svećenik može pisati 
objektivno o Pavlinoviću, Tordincu, Palmoviću i 
Martiću, koji su bili književnici nipošto manji, 
nego li je gosp. Matoš, te u njihovim književnim 
radnjama nema nigdje naročito istaknute ,ni manje 
ni veće“ religiozne tendencije, osim što su im 
književni radovi i sa vjerskoga stanovišta uzo- 
rit, — onda tvrdnja, da svećenik ne može biti 
objektivan kritičar, pada sama od sebe, jer joj je 
pretpostavka neispravna. 

Ili g. Matoš misli, da svećenik ne može u 
opće biti pjesnik i književnik; ili mora priznati, 
da upravo tako, kao što svećeniku njegov stalež 
ne priječi, da bude dobrim pjesnikom i književ- 
nikom, ne može mu njegov stalež biti zaprijekom, 
da bude objektivan i valjan kritičar. U opće g. 
Matoš zaboravlja, da pjesničko stvaranje nije ni- 
kakov posao, koji bi isključivao kritičko prosudji- 
vanje. Tko ne umije prosuditi, što je estetski lijepo 
i dobro, taj će doista jedva moći napisati valjanu 
pjesmu ili drugi koji pjesnički proizvod. Pjesnici 
su obično i najbolji kritičari: u rasudjivanju vla- 
stitih i tudjih pjesničkih proizvoda pomažu vlastito 
iskustvo, intuicija i sve one sposobnosti, kojima 


imadu da zahvale svoje uspjehe na pjesničkom 
polju. 

Što veli g. Matoš: nisu li svećenici: Stross- 
mayer, Rački, Veber, Palmović, Tkalčić i t. d. 
mogli imati objektivna suda ne samo u strogo 
znanstvenim stvarima, već i o estetskim proizvo- 
dima?! Nije li svećenik Strossmayer dokazao u 
svom spisu o umjetninama stolne crkve djako- 
vačke, u svom znamenitom govoru prigodom 
otvaranja svoje galerije slika i u mnogim drugim 
svojim sastavcima i govorima, da nije manji 
stručnjak u presudjivanju estetskih proizvoda, nego 
li gospoda Matoš i Wenzelides, koji u »Novom 
Listu“ ustvrdiše, da svećenik ne može da bude 
dobar kritičar? Žalosno je, da se mora i na to 
vrijeme trošiti, da se osvijetle i onako absurdne 
tvrdnje, kao što je tvrdnja, da svećenik ne može 
biti valjan i objektivan kritičar. 

Da gosp. Matoš dokaže, kako se svećenički 
stalež kosi sa kritičarstvom, navadja kao primjer 
Renana, kojemu da je mantija bila pretijesna, kada 
se je počeo baviti eksegetskim i biblijskim stu- 
dijama, pak da ju je zato skinuo. — Tu govori 
g. Matoš o stvari, o kojoj nema ni pojma. Renan 
nije nikada bio zaredjen za svećenika, još je manje 
nosio mantiju: on je bio samo klerik, a mantiju 
ne nose rimokatolički klerici. Još je smješniji 
g. Matoš, kada se čudi, što ja zato, jer sam se 
bavio proučavanjem Nietzschea i upozorivao na 
rdjavi upliv njegova nastrana mudrovanja na 
našu lijepu književnost, ne skidam reverende. Po 
logici Matoševoj morali bi svi svećenici, koji pro- 
učavaju i osudjuju Nietzscheove spise, poskidati 
reverende, da ih obuku oni, koji ne proučavaju 
Nietzschea, ili koji ga proučavaju i postaju njegovi 
pristaše, pak bi tako i gosp. Matoš jedno jutro 
osvanuo u reverendi. Ali on i sam kao da se je 
dosjetio, da ne spada u reverendu, pak zato na- 
ročito naglasuje, da ,mas — t. |. njega i druge 
pristaše moderne struje u hrvatskoj književnosti 
— razlikuje od starijih uvjerenje, da umjetničko 
djelo može biti liepo i u sasvim nekršćanskom 
duhu, što više: da umjetnost može, ali ne mora 
biti etična i moralna“. On to i opetuje, da ne bi 
tko pomislio, da se je zarekao, te veli: » Lražeći 
od umjetnine ponajprije, da bude lijepa, da bude 
potenciran život, bio on religiozan, moralan ili 
instinktivan, bezvjerski i nemoralan, naš moder- 
nizam je promijenio gledište naše starije etičke 
estetike, sputane religijom, razširivši joj horizonat 
i pruživši umjetničkom stvaranju više slobode“. 
On nadalje tvrdi, da dok je sva naša starija knji- 
ževnost katolička i etička — što takodjer nije 
istina — da je ,hrvatski modernizam u svom 
jezgru estetičan i antiklerikalan i to mu je glavno 
obilježje“. (Svršit će se.) J. Hr. 

»Mladi“ u hrvatskoj književnosti. 
Prilog povjesti novovjeke književnosti. 
(Svršetak.) 


edjutim kanda se pomalo stalo sušiti vrelo 

Nikolićeve invencije, a ipak je trebalo 

uslužnoj kritici dati dogodice posla... 
i tako je došlo do drugog izdanja ,Pjesama“, u 
koje je unišlo i nekoliko novih pjesmica. Ku- 
movska kritika jedva dočekala zgodu, te opet 
stala prežvakivati stare fraze o ,novom“ objavljenju 
pjesnikova genija.  Prolazilo vrijeme, a Nikolić 
što kasnije, to se redje javlja. Zabrinuti se što- 
vatelji pitahu, što se zbilo, — dok intimni nago- 
viještahu nabrana čela i važna lica: ,Manite ga, 
najedared će izdati knjigu... pa da ga vidiš! Ne 
će on da truni biser na malo, — da se izgubi 
neopaženo“. 

Prolazile godine i — ništa od toga! 

Ja sam, istina, nazora, da se pjesmotvori ne 
procjenjuju po metričkoj mjeri, ali me ipak potiče 
na razmišljanje, regbi, patološka pojava, gdje moram 
da konstatujem preuranjenu sterilnost i nemoć u 
prividnom naponu snage. Ne mogu da si to tu- 
mačim inako, no da se je u takovu slučaju uslijed 
prenapona snaga prije reda iscrpla. Ima dosta 
takovih slučajeva. Umjetnik, pjesnik dao nam je, 
što je imao. Ultra vires nemo tenetur! Poput 
sjajna vatrometa planuo pred našim očima i poput 
blistave praskavice uz zaglušnu detonaciju izčeznu 
u mrklu noć... 

Tako je, rekoh si, valjda i sa _Nikolićem. 
Zadovoljava se time, što se grije na suncu pri- 
znanja, što mu ga stekoše njegovi literarni ku- 
movi. Ali se prevarih! Nešto učinilo gurkanje 
njegovih : ,Ajde, baća, — šta se već ne javiš !“, 
nešto ga potaknuo tugaljivi osjećaj: ,,Preteći će 
me mladji!“ — ali opet bilo mu teško, gdje i 
sam vidi, da se je već dobrano iscrpao mali njegov 
bunarčić. Nego nije fajde — podaj, što imaš. Pa 
tako i povuci i poreni i eto baš u oči božića 
1905. objaviše novine spas —: rodilo se novo 
čedo muze jego! Pa da ga vidite (trabunjaju iste 
novine), ala ga je lijepo, kO bajan cvijetak iz Semi- 
ramidinih vrtova, ala ga je umiljato, ko mala lju- 
bica, što cvate u džbunu, ala ga je... ala ga je! 
Pročitam ja sve to, pa se ustreptam. Ele, rekoh, 
hvala Bogu, nije istina, da se ono naš Mihovil 
već ispucao, no je on lijepo štedio zairu, pa će 
eto da iznenadi svoje poštivače. Požurim se, da 
si nabavim oglašenu knjigu. Cim mi je prodavač 
uručio sitnu neuglednu crvenu brošuricu — bio 
sam donekle razočaran. Ogledam je: na vanjskom 
omotu t. zv. Biedermeierkranz — a oko mi i 
nehote traži da ugleda u sred vijenca natpis: 
»Pjesnički prvijenci“ ,.. ili ,Drhtaji nujne lire“... 
ili što nalično! U kratko — prvi utisak čisto a la 
Ružica Dončević! Ali se sve tješim: ne valja gle- 


dati na spoljašnost, valjda se to dogodilo nespret- 
nošću nakladnika*), i žurim kući, da na dušak 
pročitam ciglih dvadeset i pet pjesama, u kojima 
se do dosade u gdjekad vrlo lošim stihovima 
varira neprestano ista nota: isto to, samo malo 
drukčije! ... 

Moram posve otvoreno priznati, da sam bio 
upravo preneražen. Parturiunt montes... Pro- 
budio se u meni onaj neugodni osjećaj, što nas 
podilazi, kada u kojoj svečanoj prigodi netko treba 
da izrekne besjedu, pa sve napeto očekuje, kako 
će govornik riješiti svoju zadaću, — a kad tamo, 
ovaj sred govora odjedared zapne, stane mucati, 
plesti se, ponavljati nekoliko puta jednu te istu 
rečenicu ... 

Prijateljska štampa mudro je prešutjela to- 
talni ovaj fiasko, dok je ,Savremenik“,**) žurnal 
klike i Nikolićevih literarnih kumova posvetio 
»Novim Pjesmama“ njegovim cigla četiri polu- 
retka: ,Nikolić udara u nešto živahnije note. Spri- 
jateljuje se, ako i s gorčinom, sa životom, ali svog 
stiha i svojih ukrasa i fraseologije ne obogaćuje, 
dapače odviše varira staru svoju formu“. 


U ove dvije vrlo oprezno stilizovane izreke 
sadržana je, ako i protiv volje kritičareve, najteža 
osuda Nikolićeva, jer konstatuje u njega zastoj i 
ponavljanje — a to je dvoje samo po sebi na- 
zadak i neuspjeh. 

Možda će ipak Nikolić bar u nečem sa 
»Novim Pjesmama“ stvoriti školu i naći sljedbe- 
nika. Dosele su početnici morali u znoju lica svoga 
kovati stihove, da skuckaju dovoljno gradje, e da 
što prije uzmognu izaći u svijet sa vlastitom 
knjigom. — A eto priznati korifej Mihovil Nikolić, 
nakon više od pol decenija šutnje baca u svijet 
sićanu brošuricu sa 25 većinom slabih, a nekoliko 
upravo loših pjesama, — pa zašto se ne bi u nj 
ugledali i drugi? I domalo ćemo valjda doživjeti, 
da će se maturant Vilibaldo Kunštek pojaviti sa 
sabranim svojim djelima, sastojećima od sedam 
iskrica, tri lirske pjesme po četiri kitice i frag- 
mentarnoga dijaloga o savremenoj umjetnosti. 

Tako daleko ćemo dospjeti po korifejima 
»mladih“! 

A što se utaman naprežete, jadnici? Što se ne 
da, ne da se! Sterilnost vaša i duševna impotencija 
izbija na površinu kod svakoga vašega — kreta. 


*) Uopće se ne mogu dosta da prečudim pomanj- 
kanju ukusa u naših knjižara. Kakva je samo nakarada 
formatom Gjalskova knjiga ,Za materinsku riječ“! 

**) U rukopisu stoji ,Privremenik“. Iskustvo doduše 
opravdava ovu rugalicu, ali neka joj bude mjesta ipak 
samo pod crtom. Ne prigušujmo baš sasvim slobode 
nazora. Ur. 

V. 


U dobar čas za kliku pojavio se lane na po- 
prištu Kosor. Zgoljnim demokratstvom zadojena 
srca mladjarije zadrhtaše od zanosa. Ta pomislite, 
prava pravcata mizerija — dnevničar — pa spi- 
satelj! Gorkova slava nikako im nije dala spavati; 
zašto da i oni nemaju svoga književnika-bosjaka? 
Nitko zgodniji za tu ulogu od Kosora! Sto je 
on sve bio i što je sve doživio na tom čalarnom 
svijetu, — kuda li se sve nije potucao ... ma 
biva drugi Gorki! I prigrliše ga objeručke, uda- 
rivši u bučne tambalase: Hossana! Pojavio nam 
se bogodani umjetnik, koji razumije narodnu dušu. 
Iz bijede je niko, a na sebi iskusio sve gorkosti 
i jade, što ih moraju da pretrpe mali i slabi od 
velikih i moćnih. — Naš čovjek! Kličite s nama: 
da živi hrvatski Gorki! — A moj ti Kosor sve 
u čudu pozire oko sebe i nikako ne može da 
dokuči, otkuda mu odjedared toli obilni predujam 
slave na račun budućih djela. 


I što bi posljedica? Dok se je Kosor prije 
skromno kretao unutar granica svoga znanja i 
umjenja, te nije posizao za sujetima, koji leže 
izvan njegova horizonta, počeo je ujednoć i on 
da piše bajage kosmopolitski, te time stupi na 
tlo, koje nije poznavao i dospio u društvo, čiji 
mu običaji i način života bijahu skroz tudji i ne- 
razumljivi. 

I nut u ,Obzorovom“ božićnjem ilustrovanom 
prilogu osvanula Kosorova pripovijetka ,, Krvava 
ruža.“ Tu se izmedju ostalog opisuje i jedan (bit 
će zagrebački) koncert s plesom. Program je po 
običaju brzo iscrpljen i onda počima ples. Sada 
ću da citiram doslovce dotični odlomak: 

,»Započe ples. 

Prvi jeknu Chopinov vals drobeći biser, rušeći kristal, 
parajući svilu i grimiz i hitajuć vrelu dušu kroz oblačnu 
maglicu k žarkome suncu... j 


Zavrtiše se plesni parovi, jedni, drugi, treći, dok ne 
zapleše čitava dvorana, sa stupovima, zrcalima i mu- 
zikom .. .“ 

Ne gledeći na to, što je Kosor u ove dvije 
izreke natrpao same bombastične besmislene fraze, 
— pour ćpater les ćpiciers“ — razgalio je u njima 
takodjer svoju totalnu ignoranciju i frivolnost, 
kojom se usmjeljuje pisati o onome, o čemu ne 
ima — baš ni pojma! Ne može se upravo ni za- 
misliti, da bi se igdje drugdje moglo desiti, da jedan 
književnik, koji želi da se uzme ozbiljno, napiše 
toliku nezgrapnost: Plesni se parovi vrte po Cho- 
pinovu valsu! Dobro, što sam Kosor nije po 
redu izbrojio sve točke plesnoga reda. Tu bi 
onda stalno figurirali i Dvoržakovi ,,Slavenski ple- 
sovi“! Nesretni bi se Chopin zacijelo okrenuo u 
grobu, kada bi mogao da dozna, kako ga jedan 
moderni literat zamijenio sa ,kraljevima valčika“ 
Lannerom i Straussom! Ne, ne — moj gospo- 
dine! Niti u najotmjenijem se društvu ne pleše po 
Chopinovim valsima, kao što niti kralj nije vazda 
obučen u krunidbeni ornat, sa krunom na glavi. 


— Chopin nije svoje valse (četrnaest njih na broju) 
skladao sa namjerom, da se po njihovu ritmu 
vrte plesni parovi, niti se to u opće dade, 
budući da su to lih koncertne skladbe, u kojima 
m svaki čas varira, propisan je ,ritenuto“ i 
to Oe; 

Sada može svatko vrlo lasno prosuditi, ko- 
liku vrijednost mogu imati one fraze, kojima Kosor 
opisuje tobože dojam Chopinova valsa na ple- 
sače, kad eto dobričina Kosor u svom životu nije 
nikada čuo nijedan vals Chopinov, a po svoj pri- 
lici nije nikada prisustvovao niti plesnoj zabavi, 
jer inače teško da bi tvrdio, da je junakinja nje- 
gove pripovijetke nakon odmora otišla sa mamom 
da srkne piva ...! Ja se u ostalom baš ni malo 
ne čudim, što je sve to Kosoru ,terra incognita“, 
jer znam da zacijelo nikada nije imao prilike, 
da se uputi u glazbene misterije iu bon ton... 
Ali moram da žigošem frivolnost, kojom se taj 
gospodin upušta u stvari, što ih ne razumije, a 
to takodjer dobro karaktezira, kako malo ozbiljno 
»mladi“ shvataju književničko zvanje. 


Da je Kosor barem pitao, kada već nije bio 
posve sjeguran, kamo da spravi Chopina! Ali da, 
— čuo on negdje nešto o Chopinovim valsima, 
a zvučno mu se to ime dopalo, — pa ni pet ni 
šest i njegovi se plesni parovi zavrtješe po Cho- 
pinovu ritmu! 

Da je bar pitao ,Lunačeka“, — taj bi mu 
kano univerzalni genije sjegurno uštedio tu bla- 
mažu — ili ga je možda pitao .. .? 

Takovih bih neoprostivih ,giksera“ mogao i 
više naći u ,mladoj“ našoj literaturi, kada bi bilo 
vrijedno truditi se, a svemu je tomu krivo polu- 
tanstvo, površnost, lakoumnost i pomanjkanje, 
odnosno manjkavost naobrazbe u velike većine 
ove gospode, koja su tako velika na jeziku... . 
I to hoće da trgne u svoje ruke duševno vodstvo 
hrvatskoga naroda! 


VI. 


Dobro je poznato, da se svaki živi jezik ne- 
prestano razvija i usavršuje, pa vidimo, da tu u 
svih velikih kulturnih naroda ide golema zasluga 
prvake-književnike, koji su zvani da udare pravac 
toj evoluciji, a po njima se tada ravna ostali svijet. 
Dašto, za to treba svoju materinsku riječ pozna- 
vati u najtanje tančine, treba umjeti suvereno igrati 
na vanredno diferenciranom i osjetljivom nastroju, 
kako nam se prikazuje književni jezik. A u nas 
—? U nas se čak zbiva, da fetirani literarni kori- 
feji — naprosto ne umiju hrvatski: materinska 
im je riječ strana i opora... Kako mora onda 
istom da stoji sa manjima, koji su tek ,dii mi- 
norum gentium“ ? 

Nije to samo onako poći medju literate: Da- 
naske se od ozbiljna literata zahtijeva i te kako 
univerzalna sprema. Ne pita se tuj, kako si ju je 
tko stekao. Na školskim klupama zacijelo ne. Valja 

tu neprestano marljivo učiti, i u teoriju i u praksi, 
a prije svega čitati, neizmjerno puno čitati i pod- 
jednako pratiti razvoj knjige u drugih naprednjih 
naroda. A valja se mrva i ogledati po svijetu, jer 
se putovanjem neprestano proširuju duševni hori- 
zont. Samo tako moći će književnik bar donekle 
ostati au courant! 

Za to se ona: ,poeta po božijoj milosti“ ne 
smije tako tumačiti, da se književnik ima naprosto 
spokojno pouzdati u božiju milost, a sam ne treba 
ništa da doprinese razvoju svoga dara. Istina, bez 
božanske iskre nikada pravoga poete, ali valja da 
i on sam čestito upre, naobražujući se i opleme- 
njujući svoj duh, jer će inače i najljepši talent 
zahiriti i zakržljavjeti, te nikada ne će roditi onim 
zlatnim plodovima, što bi ih donio, da ga je njegov 
»beatus possidens“ kojom srećom brižno i pažljivo 
njegovao i odgajao. 

Sve to kanda je klika posve smetnula s uma. 

Za to i ima u nje toliko veličina, za koje 
možemo mirne duše ustvrditi, da su postale lih 
»po klikinoj milosti!“ 


VII. 


Sva duševna nemoć klike izbila je na javu u 
čitavoj svojoj golotinji, kada se onomlane ,mladi“ 
riješiše, da izdadu almanak. Kako se bolji elementi 
bijahu potegnuli od njih, jer im se bijaše ogadio sav 
njihov način — ne bijahu naprosto kadri da sa- 
stave dovoljno gradiva za almanak i moradoše da 
napuste taj naum. Nu ,da ispune osjetljivu pra- 
zninu u hrvatskoj literaturi“ (to su njihove vlastite 
riječi), odlučiše se na izdavanje mjesečnika, koji 
je pod naslovom ,Savremenik“ doista prvi puta 
izašao početkom siječnja ove godine. 

I što dočekasmo! Oni isti, koji neprestano 
viču, da uz njih stoji velika većina hrvatskih knji- 
ževnika (može biti, ali kakovih?), oni isti bijahu 
uslijed pomanjkanja originalnoga gradiva prisiljeni, 
već u prvom broju, da preštampaju ulomak iz 
Gijalskove knjige ,Za materinsku riječ“. Nije li to 
bokčija? Kada je već Gjalski pod svaku cijenu 
morao da paradira na prvome mjestu u novom 
listu, zašto nije napisao nešto originalnoga, umjesto 
što se je poslužio tim komodnim ekspediensom, — 
samo da bude vuk sit i koza cijela! 

Pa onda Begovićeva ,pjesma“: ,Dvorovi mog 
života!“ Takove blezgarije nisam već dugo čitao. 
To se naprosto ne da opisati, to mora svatko 
sam da čita, da vidi kakav je to nerazumljivi kon- 
glomerat besmislenih i bombastičnih fraza. Nu 
dosta o tom, i previše! 


VIII. 


Kako se bolji i trezniji elementi, kano od 
postanka njena, tako i sada okupljaju oko ,Ma- 


tice Hrvatske“, koja od vajkada bijaše čvrsti bedem 
protiv svih destruktivnih tendencija u hrvatskoj 
književnosti, imajući vazda na umu zadaću na- 
mijenjenu joj po njenim plemenitim osnivačima, — 
nije nikakovo čudo, što se je sva hajka ,mladih“ 
u posljednje vrijeme usredotočila upravo protiv 
ovoga narodnoga instituta, za koji uvidješe, da je 
pretvrdi orah za njihove mliječne zube. Sto je 
, Matica“ čvršće i ponosnije stojala u sred nebo- 
lomne buke onih, koji na nju jurišahu, to postajahu 
ovi sve bjesniji s nemoćnoga jeda. 

I nije im bilo ni jedno oružje na odmet, 
kada je trebalo džilitnuti se protiv onih trudbe- 
nika, kojino odlučno, ali dostojanstveno prela- 
žahu na dnevni red preko umišljenih njihovih 
jednodnevnih veličina, — krateći se, da skuče 
svoje bolje osvjedočenje pod teroristički jaram na- 
silnika, već vazda odvažno zastupajući zdravu 
ideju, da ,Matica Hrvatska“ ne smije da bude 
polje za kojekakove nezrele pokušaje, nego u 
dobrom smislu riječi konservativna institucija, 
sankcionirajući svojim ugledom samo ono, što je 
jur prokušano i dobrim priznato. A to leži već 
u naravi same stvari, jer je , Matica“ narodni in- 
stitut, a narodu treba podati zdravu i dobru hranu 
duševnu, a ne takovu, na koju nije privikao i koje 
ne podnosi. 

Samo po sebi slijedi, da unatoč svoga kon- 
zervatizma ,Matica“ ne ostaje okorjela u starim 
predrasudama, već i ona stupa uporedo sa raz- 
vitkom hrvatske knjige. 1 kroz njene odaje pro- 
vejava svježa zdrava struja. Nema tu zadušljive 
zapare, kako bi to njeni protivnici rado prikazati 
lakovjernomu svijetu. Samo se , Matica Hrvatska“ 
ne upušta u problematične eksperimente, koji 
vode iz jednoga ekstrema u drugi. ,Matičina“ je 
evolucija naravna i neusiljena, a samo ono, što 
je naravno i neusiljeno, može prosperirati i može 
se uzdržati, imajući trajniju i dublju vrijednost. 


Držim, da mi je gore uspjelo dokazati ovu 
moju tvrdnju, dok sam onako letimice sa neko- 
liko poteza prikazao neke od onih, što se nazi- 
vaju našim ,mladima“, i dolično osvijetlio njihov 
način borbe. 

Zaključujem sa željom: Ne dao bog, da naša 
,Matica“ ikada pane šaka kliki literarnih pozera 
i epigona, već neka njome upravljaju muževi, 
koji se ni prijetnjama ni laskanjem ne daju svra- 
titi s pravoga puta, nego trijezno i ozbiljno shva 
tajući svoj uzvišeni i pun odgovornosti zadatak, 
čvrstom rukom drže kormilo ,Matice“ vodeći ju 
sjegurno kroz buru i oluju. 

A vi, štono se ,mladima“ nazivate, dotle — 
hands off! 


Biskra. 

»Srbi svi 


osp. Ljuba Babić-Gjalski reče na glavnoj 

skupštini Društva hrvatskih književnika u 

svom govoru, koji neki ,značajnim“ pro- 
glasuju, medju inim ovo: ,lsti veliki narodni 
srpski apostol, Vuk Karadžić, sa svojom izrekom : 
Srbi svi i svuda, izrazio je istinu, što leži u spo- 
znaji jedinstva jugoslavenskoga, i slijedio je glas 
ljubavi, što ju je za veliku istinu jedinstva imao ; 
pak samo časovita zaslijepljenost može mu gornji 
usklik u grijeh upisati, kao što se takodjer ne 
smije niti može za grijeh uzeti tvrdnja Kvaternikova 
i Starčevićeva, kad su gledali i vidjeli od noričkih 
Alpa do pred vrata Carigrada samo Hrvate“. — 
Naprama tomu vrijedno je znati, kako je sam 
Vuk Karadžić razumijevao svoju izreku ,Srbi svi 
i svuda“, prema načelu: Quilibet optimus inter- 
pres verborum suorum, svatko je najbolji tumač 
svojih riječi. 

God. 1863. vodila se novinska borba o ime- 
nima Hrvat i Srbin izmedju nekih hrvatskih listova, 
naročito ,Pozora“, s jedne, a srpskih listova 
» Vidovdana“ i ,Srbskoga Dnevnika“ s druge 
strane. Vuk Karadžić, koji je u Beču živio, nije 
se u našim listovima javio nego samo jednoč. U 
»Pozoru“ od 4. ožujka 1863. napisa Josip Miška- 
tović članak, a u njem ove riječi: ,Nesretnu riječ 
Vuka Stefanovića ,Srbi svi i svuda“ nikada Hrvati 
nisu kanili pretvoriti u jednaku ludost: ,Hrvati 
svi i svuda“. — Ove su Miškatovićeve riječi po- 
nukale slavnoga Vuka Karadžića, da je pošao 
tumačiti, kako je on razumio i kako razumijeva 
onu svoju izreku ,Srbi svi i svuda“. On je poslao 
»Pozoru“ očitovanje, koje je tiskano u tom listu 
u br. 71. od 28. ožujka 1863., a glasi doslovce 
ovako: 

»U 51. broju vašijeh novina od 4. o. mj. 
vidio sam, da je g. J. Miškatović krivo razumio 
moje riječi u ,Kovčežiću“: ,Srbi svi 1 svuda“. 
On misli i kaže, da sam ja tijem riječima htio 


.vence, 


i svuda“ 


kazati: da su svuda sve sami Srbi; a to nije 
istina. Ove su riječi (Srbi svi i svuda) nadpis nad 
člankom, i ja sam njima htio pokazati, da će u 
ovome članku biti govor o Srbima svima, makar 
gdje stanovali, kao što bi se od prilike njemački 
kazalo: ,Von den Serben iiberhaupt“. 

A i same moje riječi u onome članku jasno 
dokazuju, da g. J. Miškatović krivo razumije i 
nepravo tumači pomenuti nadpis mojega članka, 
jer sam ja kazao, da su Srbi samo oni, koji go- 
vore srpskijem jezikom bez razlike vjerozakona 
i mjesta stanovanja, a za Cakavce i za Kekavce 
nijesam kazao, da su Srbi. 

Molim vas gospodine! da bi ste ovo nekoliko 
mojijeh riječi naštampali u vašem ,Pozoru“. 
Vuk Stef. Karadžić, s. r.“ 

Kako se iz ovoga Karadžićeva očitovanja 
vidi, on svojom izrekom ,,Srbi svi i svuda“ nije 
»izrazio istine, što leži u spoznaji jedinstva jugo- 
slavenskoga“, već je izrazio svoju misao, da go- 
vori o Srbima u opće (von den Serben iiberhaupt); 
a u ,Kovčežiću“ je od Srba, od jugoslavenskoga 
»Jedinstva“ odijelio sve Slovence, i sve Hrvate 
čakavce i kajkavce, ukupno oko dva milijuna ju- 
goslavenskoga naroda, i to naroda, koji stanuje 
na zapadu, pak je i najkulturniji medju Jugosla- 
venima. Upravo se za to ne može staviti paralela 
izmedju Karadžićeve izreke ,,Srbi svi i svuda“ i 
mnijenja Kvaternikova i Starčevićeva, koji su Slo- 
Hrvate i Srbe držali za Hrvate, ali jugo- 
slavenskoga ,jedinstva“ nisu ni oni time iscrpli. 
Poznato je najme, da Bugara nisu proglasili Hr- 
vatima, dakle je i njihovo jugoslavensko ,,jedin- 
stvo“ bilo kenje. To su jedinstvo podpuno izrazili 
Gaj pod imenom ilirskim, za njim Strossmayer i 
Rački pod imenom jugoslavenskim. Pod imenom 
ni srbskim ni hrvatskim nije jugoslavenskoga je 
dinstva podpuno izrazio nitko. 


Dr. Zahar. 


PROSVJETNI GLASNIK. 


Matica Hrvatska. 


iz odporske sjednice »M. H.“ Odbor ,M. H.“ vijećao 
je u sjednici dne 15. 0. mj. o ovim stvarima : 

1. Dr. Ciro Truhelka (Sarajevo) bijaše ,,M. H.“ poslao 
prvi svezak svojega rukopisnoga djela o prehistoriji 
s obzirom na nalaze u našim zemljama. Pošto je djelo 
stručnjački povolj no ocijenjeno, odgovoreno je piscu, da 
»M. H.“ ne može izdati djela o prehistoriji u tri sveske, 
no da bi vrlo rado izdala djelo u opsegu od 20—24 
tabaka Poučne knjižnice. Na to je pisac odgovorio u 
više pisama preporučujući djelo u tri sveske. Odbor je 
u ovoj sjednici zaključio, da ostaje kod svoje prve odluke. 


2. Na ponuku uprave ,M. H.“ poslao je dr. Filip D. 
Marušić (liječnik u Drnišu, Dalm.) svoje ,Liječničke 
zapiske“. Rukopis je dan na ocjenu, pa čim bude po- 
voljno ocijenjen, dat će se u tisak za god. 1906. 


3. »Dokonice“ don llije Ujevića mogu se dati u 
tisak. To će se i učiniti, čim od pisca stigne nužni tumač 
pokrajinskih riječi. 

4. Još se je raspravljalo i odlučilo o književnim po- 
nudama osmorice književnika, kojima će se odluka odbo- 
rova pismeno saopćiti. 

5. Potporu je odbor podijelio dvojici glazbenih 
umjetnika (zajedno 300 K), jednomu književniku (K 100) 


God. I. Br. 5. i 6. 


43 


Glas Matice Hrvatske 


i siroti jednoga pisca (240 K), dok su se na žalost dvije 
molbe (jednoga pisca i jedne književničke sirote, koja 
je već dvije godine dobivala redovitu potporu) morale 
otkloniti. : 

Za spomenik književniku i bivšemu potpredsjedniku 
»M. H.“ Evgeniju Kumičiću odredio je odbor 250 K, a 
isplatit će se taj prinos, čim se pristupi podizanju spo- 
menika. 

6. Napokon je odbor raspravljao ili primio na znanje 
njeke gospodarske stvari: o prodaji podsusjedskoga po- 
sjeda i o ostavinskoj raspravi iz pok. Sidona Brkića. U 
ovoj potonjoj stvari prihvaćena je nagoda, tako da će 
ova stvar za kratko vrijeme biti privedena kraju. 

Izvještaj o glavnoj skupštini ,M. H.“ obdržavanoj dne 
17. prosinca 1905. Skupštinu je otvorio predsjednik 
»M. H.“ dr. Gjuro Arnold, ustanovivši, da je nazočno 
dovoljno skupštinara*) i predloživši za skrutatore skup- 


*) Nazočni su bili ovi skupštinari (* radnici, ** za- 
kladnici i radnici. *(*)* zakladnici [radnici] i začasni 
članovi; kojima su redni brojevi u zagradi, oni nisu gla- 
sovali): 1. *Dr. Nikola Andrić, prof. i dramaturg hrvat- 
skoga kazališta, 2. ** Dr. Gjuro Arnold, sveuč. profesor 
i predsjednik ,M. H.“, (3.) Dr. Ante Bauer. sveuč. proi., 
4. Stjepan Bićanić, prevendar, 5. Dr. Mih. Bišćan, kr. 
sudb. viećnik, 6. ** Dr. Stjepan Bosanac, prof., 7. Dr. 
Karlo Bošnjak, prof., 8. Fran Brdarić, bogoslov, (9) Mirko 
Breyer, knjižar i pisac, 10. ** Dr. Miroslav Čačković, 
prim. liečnik, 11. *** Gjuro Stj. Deželić, gradski vijećnik, 
12. ** Dr. Velimir Deželić, pristav u sveuč. knjižnici, 
13. Dr. Mirko Dovranić, svećenik, 14. ** Dr. Stjepan 
Gjurašin, prof., 15. Dr. Julije Golik, prof. i ravnatelj 
internata obrtne škole, 16. ** Dr. Dane Gruber, prof. i 
sveuč. docent, 17. Ferdo Heller, sveć., 18. Milan Hok, 
sveć., 19. Jos. Jakupek, grunt. vj., 20. Dr. Ladislav Jam- 
breković, prof., 21. Dr. Krun. Janda, odvj. perovodja, 
22 Ivan Jurković, kanc. (Dugoselo), 23. Božo Katalinić, 
gimn. uč., 24. Bolto Kirinec, fin. tajnik, 25. ** Vjekoslav 
Klaić, sveuč. prof., 26. Knjižnica grčko-kat. sjemeništa u 
Zagrebu (Gabro Kostelnik), 27. Knjižnica nadbiskupskoga 
orfanotrofija (Dr. M. Marchetti), 28. Nik. Kolar, civilni 
inžinir, 29. Antun Kontak, stolar, 30. St. Korenić, pre- 
vendar, 31. Iv. Kralj, tiskar, 32. Dr. Milan Krištof, po- 
sjednik i urednik, 33 Mišo Krkljuš, prof., 34. ** Dr. I. 
Kršnjavi, sveuč. prof. i odsječni predstojnik u m.. 35. 
** Dr. Oton Kučera, prof., 36. * Stj. Kućak, prof, 37. 
* Prof. Fr Ž. Kuhač, muzikolog, 38. Dr. Iv. Kukolić, pom. 
fin. tajn., 39. Dr. Jos. Lončarić, sveć., 40. * Mart. Lovren- 
čević, knjiž. i urednik, 41. Dr. Edo Lovrić, sveuč. prolf., 
42. Mile Maravić, tiskar, 43. Dr. Mirko Marchetti, sveuč. 
prof., 44. *(*)* Antun Mazek, gimn. ravn. u m., 45. Dr. 
Hugo Mihalovich, sveuč. prof., 46, Jos. Muzler, kr. pod- 
župan u m., (47.) ,Narodne Novine“ (St. Petrović) 48. 
Dion. Njaradi, ravn. grčko-kat. sjem., 49. Dr. Stj. Ortner, 
kr. fin. pom. tajnik, 50. Iv. Ožbolt, bogoslov, 51. Ivan 
Peršić, novinar, 52. Pučka gradska učiona u Sisku (Alb. 
Weber), 53. Jos. Purić, prof., 54. Dr. Vinko Pušić, sudac, 
55. ** Dr. Ante Radić, književnik, 56. * Stj. Radić, knji- 
ževnik i publicista, 57. Vjekosl. Radmilović, gimn. uč. 
(Banja Luka), 58. Matija Rihtarić, vojn. župnik i zač. 
kan, 59. Ferdo Rožić. sveć., 60. Lav. Schick, pravnik i 
novinar, 61. Mat. Seigerschmit, nadstojnik ss. milosrdnica 
i apost. protonotar, 62. Ante Starčević, sudb. viećn., 63. 
Luka Starčević, umir. potpukovnik, (64.) Dr. Mile Starčević, 
odvj., 65. Jul. pl. Stanisavljević, nadinž., 66. Dr. Feliks Suk, 
opat i kanonik, 67. Dr. Šandor Szentgyčrgy. prof., 68. 
Fr. Šantel, trgovac, 69. Dane Šarić, + + +, 70. * Cherubin 
Šegvić, prof., 71. ** Dr. Milan Šenoa, prof., 72. Fr. Skol- 
neković, trgovac, 73. Ferdo Terihaj, postolar, 74. Jul. 
Tomšić, čin., 75. Lj. Tomšić, priv. čin, 76. Zvon. pl. 
Vukelić, novinar i književnik, 77. * Alberto Weber, gr. 
viećnik i književnik, 78. Dr. Ivan Zahar, odvjetnik, 79. 
Fr. Zavrlić, stolar. 80. Zbor duh. mladeži zagrebačke 
(Fr. Brdarić, bogoslov), 81. Milan Žepić, prof, 


štinare gg. dra. Edu Lovrića, Nikolu Kolara i Alberta 
Webera, a za revizore računa za godinu 1904. (četvrtu) 
gg. Antuna Mazeka, Mišu Krkljuša i Stjepana Bićanića, 
što je skupština prihvatila, besjedom o umjetnosti prema 
KOM (Ta je besjeda priopćena u 1. i 2. br. ,Glasa 

Svršivši besjedu pozove predsjednik privr. tajn. po- 
slovodju ,M. H.“, dra. Antu Radića, koji pročita slijedeće 


Izvješće o književnom radu. 


I. Za god. 1904. izdala je ,M. H.“ ovih devet knjiga: 
1. L Trnski: Iz slavenske rodbine. Pjesme. (ZK 
216 - 277) 
2. J.E Tomić: Veronika Desinićka. Hist. tragedija. 
(ZK 278—279) 
3. R. Katalinić: S moje lire. Pjesme (ZK 280—281) 
4. V. Car Emin: Usahlo vrelo. Prip. (ZK 282—284) 
5. M. Šenoa: Exodus. Prip. (ZK 285—286) 
6. Turgenev: Oci i djeca. Pr. M. Divković. (SK 12) 
ž se F. Ž. Kuhač: Vatroslav Lisinski i njegovo doba. 
MEA 
V. 


8. V. Dukat: Slike iz englezke književnosti. (SSK 7 
9. St. Radić: Moderna kolonizacija i Slaveni. (PK 30 

II. Sve ove knjige opsežu 12675 araka različnoga 
formata, ili sve u formatu Zab. knj. 14301 arka (za 17:72 
arka manje nego god. 1903.), a tiskane su u 12:500 pri- 
mjeraka (2396406 kg papira, za 4.64517 kg manje od 
god. 1903). 

Na ove je knjige potrošeno : 


za slog i tisak - K * 9.425:35 
» korekture «< < + + ee K 69225 
» papir << ++ > K 14.367:64 
. papir omota K 91260 
» honorare + + <. 4... <... K 8.170:59 
» zemljovide i= K 2.700-— 
» UVez << 4 e 2 K 4.736 — 
. ukoričivanje (za povjer.) + » K _ 2.360.12 
» Otpremut) e «+ (+e K 1119.19 
» ostalo?) < < + + e > K  952— 
: Ukupno - + K 45.435 74 
t. i. 4.660:13 manje nego god. 1903. < Govoreći o troš- 


kovima vrijedno je spomenuti, da je odboru za godinu 
1905. pošlo za rukom uz istu kakvoću pogoditi papir za 
2 fil. jeftinije kod Zagr. dion. tvornice. Kod istraživanja 
papira bio je odboru najpripravnije bez nagrade na ruku 
S prof Šandor, pa mu se odbor na trudu i susretljivosti 
najtoplije zahvaljuje. 

[Il Od rukopisa spomenutih na prošlogodišnjoj skup- 
štini izdani su za god. 1905. ovi: (br. 20) Adalbert Kuz- 
manović: ,Zulumćar“, (br. 40) Nekrasov-Harambašić: 
.Komu je dobro u Rusiji?“, (br. 77) Evgenija Kumičića: 
.Jelkin bosiljak“. — Otklonjeno je ili na zahtjev povra- 
ćeno 9 rukopisa. Na novo su stigli ovi: 

1 (br. 79) Vjenceslav Novak: ,Zapreke“. Pripoviest. 

2. (br. 81) nepozn. pisca ,Partenon . (Natječaj za 
nagr. Sd zakl. Veber-Tkalčevićeve za god. 1904.) (Otklo- 
njeno. 

3 (br. 82) nepozn. pisca ,,U ličkim gudurama“. (Na- 
tječaj kao pod br. 2) (Otklonjen.) 

4. (br. 83) nepozn. pisca: ,Propast hrvatske dina- 
stije . (Natječaj za nagr iz zakl. Aleks. Vuščića — Ot- 
klonjeno.) 

5. (br. 84) Stjepan Radić: ,Savremena Evropa“. 
(Natječaj iz zakl, I. N. grofa Drakovića za god. 1904.) 

6. (br. 85) Stjepan Jobst: ,U radu je spas“. (Nat). 
kao br. 5.) si _ 

7. (br. 87) Ch. Šegvić: ,Životi djela Evg. Kumičića. 

8. (br. 88) Martin Lovrenčević: Izabrane pripo- 
viesti A. Čehova. . 


1) K 650:— plaća odpremniku (knjigoveži), K 46919 
troškovi oko odpreme. 
*) papir (K 252.—) i tisak (K 700.—) oglasa za knjige. 

9. (br. 89) Antun Žic Dunižarić: Klupko i konci. 

10. (br. 90) Dr. Gjorgje Protić: Povjest prirodnih 
nauka XIX. vijeka. Knj. I. Povjest fizike. 

11. (br. 91) Dr. F. S. Gundrum: Kafovac i kava. 

12. (br. 95) Dr. Ciro Truhelka: Prapovjest ljudstva 
s osobitim obzirom na naše zemlje. 

13. (br. 96) Platon: ,Država“ (u prijevodu prof. M. 
Kuzmića.) 

14. (br. 97) Scheuner: 
vodu dra. O. Kučere). 

15. (br. 98) M. Gorkij: 
(prijevod). F 

16. (br. 99) Aristotel: ,Politika“ (u prijevodu M. 
Kuzmića.) : 

17. (br. 100) Dr. Albert Bazala: Povjest filosofije. 

18. (br. 101) Miroljub (Ante Evetović): Sretni časi. 
Pjesme. 

19. (br. 102) Slavimir Grančarić: Tri glazbene 
kompozicije. : 

20. (br. 103) Evgenij Kumičić: Začudjeni svatovi 
(tiskani rkp ). 

21. (br. 104/1—25) Rukopisi za , Hrvatsko Kolo“. 1905. 

22. (br. 105) Dr. Ivan Zahar: Crtice o životu Ivana 
Perkovca. 


Od ovih rukopisa izdani su u god. 1905. ovi: 1 (br. 
79) V. Novak, Zapreke (ZK 287 291), — (br. 84) St. 
Radić: Savremena Evropa, — (br._87) Ch. Šegvić, 
Život i djela E. Kumičića, — (br. 88) Čehov -Lovren- 
čević, Izabr. prip., — (br. 105) Crtice o životu | Per- 
kovca zajedno s njegovim pripovijestima ; napokon većina 
rukopisa za .Hrv. Kolo“. Knjige za god. 1905. već su 
posve gotove, pa će se počevši od sutra uručivati i raza- 
Šiljati; a otklonjeno je ili na zahtjev vraćeno pet ruko- 
pisa (br. 81, 82, 83, 85, 91), tako da od 43 rukopisa, što 
su od prije bila u ,Matice_išto su u god. 1904. i 1905. 
prispjeli, ostaju jošte 23, od kojih će se njih 14 moći 
izdati, dok ostali nisu za Maticu . Medju ovih 14 rkp., 
koji će se moći upotrijebiti, imadu dva epa, jedan roman, 
tri drame, dva prijevoda iz ruskoga, dva iz grčkoga, če- 
tiri izvorna poučna djela i jedno poučno djelo prevedeno. 

IV. Osim ovih gotovih radnja obvezano je ,Matici“ 
više pisaca predujmovima, da napišu za njezina izdanja 
poučnih djela, i to što od prije, što u posljednje vrijeme. 
U posljednje četiri godine dano je u tu svrhu pet pre- 
dujmova, i to četiri za poučna djela (K 1.800:—; jedan 
za povjest Bosne, jedan za hrvatski zemljopis, jedan za 
povjest franceske književnosti i jedan za djelo iz pri- 
rodnih nauka ; peti je predujam dan za prijevod Mickie- 
wicza (K 500:—). 


V. U sjednici dne 30. ožujka 1905. odlučio je odbor, 
da će ,M. H. izdavati novi niz knjiga pod naslovom 
»Mala Knjižnica , i to po dva sveska na godinu u na- 
kladi od 5.000 primjeraka, a uz cijenu od 1 K za obadva 
sveska za članove, a K 1'60 za kupce. Jedna je knjiga 
toga niza tiskana već ove godine, ali je odbor odlučio, 
da se ljetos ne izdade, dok ne bude gotov i drugi svezak. 

VI. Medju ,prijevodima klasika“ izdat će ,Matica' 
gotove već prijevode Platonove ,Države“ i Aristotelove 
»Politike“. 

VII. Sto se tiče izdavanja nar. pjesama, to je bivši 
odbornik .M. H.“ g. dr. Gjuro Surmin u sjednici dne 
19. listopada 1904. predložio, da se to pitanje u budućoj 
sjednici stavi na dnevni red; no odbor je bio tako za- 
okupljen raspravama o izdavanju  Vienca“, da ni sam 
g. predlagač nije u dojdućoj sjednici o tom ništa spo- 
menuo, a ni odbor se tim pitanjem nije bavio 

Razloga, s kojih to pitanje počiva, ima više, a glavni 
je taj, što su novci za izdavanje nar. pjesama potrošeni 
na izdavanje ,Vienca“, a zanimanje je za narodne pjesme 
danas kud i kamo slabije, nego što je bilo onda, kad ih 
je .M. H.“ počela izdavati. Povrh toga ima i u nasi 
drugdje uvaženih ljudi, koji drže, da izdavanje narodnih 
pjesama pristaje više učenim akademijama. Uza sve to 


Uredba svemira“ (u prije- 


»Izabrane  pripoviesti“ 


odbor će .M. H.“ nastojati, da izdanje nar. pjesama u 
»M. H.“ ne ostane krnje. 

Uz put ovdje treba spomenuti, da je ,,Matica“ iz 
redovnih svojih dohodaka morala platiti neplaćenu više 
od 10 godina staru tražbinu za primljene nar. pjesme i 
za posao oko njih, ito Baldu Melku Glaviću u Luci na 
Sipanu (Dalm.) K 400:— i prof. Jos. Pasariću K 300:— 

VIII. U prošlogodišnjoj skupštini izvijestio je odbor 
sl. skupštini, u kojem je stadiju stajalo pitanje ,,Vienca“ 
pred samu skupštinu. Poslije toga bilo je o izdavanju 
,Vienca“ rasprave u sjednici dne 10. stud., u kojoj je 
odbor odlučio, da bez štete za redovna godišnja izdanja, 
a i poradi poodmakla vremena ne može izdavati mjeseč- 
nika. No već u toj sjednici bilo je rasprave i o tom, da 
bi ,»M. H.“ mogla izdavati svake godine zbornik ili alma- 
nak, u kojem bi moglo suradjivati više pisaca. Zaključak 
je o tom stvoren u sjednici dne 13. ožujka o. g, a za 
suradnju su umoljeni svi dosadanji suradnici ,M. H.“, 
a i nekoji drugi. Danas je već taj zaključak oživotvoren 
.Hrvatskim Kolom“. 

IX. Za raspisane nagrade stiglo je za god. 1904. šest 
natječaja, i to za nagr. iz zakl. Veber-Tkalčevićeve tri: 
1. pripovijest ,,Zapreke“, 2. epos ,,Partenon“ i 3. ,,U 
ličkim gudurama“ (tri crtice); za Vuščićevu jedna radnja: 
drama ,Propast hrvatske dinastije“ i za Draškovićevu 
dvije: 1. Stjepan Radić: ,,Savremena Evropa“ i 2. Sti. 
Jobst: ,U radu je spas“. — Nagradom iz zakl. Veber- 
Tkalčevićeve nagradjena je u sjednici dne 23. ožujka 1905, 
radnja ,,Zapreke“ (Vjenc. Novak) iznosom od K 850:—, 
a nagradom iz zakl. 1. N. grofa Draškovića u sjednici 
dne 4. svibnja 1905. djelo ,,Savremena Evropa“ od Stj. 
Radića iznosom od K 2.07481. 

X. Novim čl. radnicima ,M. H.“ proglasio je predsj 
»M. H.“ uz privolu knj.-umj. odbora gg. prof. Vladimira 
Gudela, Isu Velikanovića (20./10. 1904.), dra. Ferdu Šišića 
i prof. Vladoja Dukata (21/2. 1905.), a u sjednici dne 
14./12. 1905. sve suradnike prve knjige ,Hrv. Kola“, koji 
još nisu čl. radnici, a to su gg. književnici: Adalbert 
Kuzmanović, Vilim Filipašić, Dr. lvan Zahar, 
Josip Draženović, Ante Evetović, Viktorija Risa- 
ković, Alberto Weber, dr. Svetozar Ritig, Ferdo 
Rožić, dr. Jakov Čuka, Ivan Miičetić, dr Fran 
Ilešić, dr. Jovan Skerlić, prof. Ch. vegvić, zatim 
gg. umjetnici: Becić, M. C. Crnčić, Bela Čikos, R. 
Frangeš, Oton Iveković, Ferdo Kovačević, C. 
Medović, lvanMeštrović, M. Rački, Branko Šenoa 
i Rudolf Valdec, napokon od ostalih književnika prof. 
Bare Poparić. 

XI. U gl. skupštini god. 1902. i 1903. izvijestio je 
odbor o pokušajima neke veze ,,Slovenske Matice“ s ,,Ma- 
ticom Hrvatskom“ i ,Dalmatinskom“. Oduševljeni pri- 
jateli zajedničkoga književnoga rada slovenskoga i hrvat- 
skoga, vrli ,Matičin“ suradnik prof. dr. Fran Ilešić u 
Ljubljani, potaknuo je pitanje o tom i ove godine, pa 
je uprava ,M. H.“ opširno odgovorila posestrimi ,Matici 
Slovenskoj“, i o tom odbor izvijestila. Nadje li se način 
manje kompliciran od onoga, što ga je u svoje vrijeme 
predložila ,Matica Slovenska“, odbor će ,M. H.“ ne samo 
spremno, nego i s oduševljenjem poraditi oko veze iz- 
medju oba naša književna društva. 

XU Za Hrvate u Ugarskoj učinila je ,M. H.“ ove 
godine barem nešto: odredila je za prečedno njihovo 
književno nastojanje potporu od K 500:—, što će sl. gl. 
skupština zacijelo sa zadovoljstvom primiti na znanje. 

XIL. Potporama pritekla je ,M. H.“ u pomoć dvojici 
književnika, jednomu umjetniku, sirotama trojice novi- 
nara i književnika, trima korporacijama (Hrv. odboru 
Saveza jugosl. umjetnika, Savezu hr. sokolstva i Zanatl. 
i pomoćničkomu društvu), izdavačima ,Vienca“ za god. 
1903., ukupnom svotom od K 2.748'70. Knjigama je ,M. H.“ 
nadarila gradsku knjižnicu u Zagrebu i pitomce franje- 
vačkoga samostana u Varaždinu. 

Posljednjih godina dolaze ,,Matici“ molbe za potporu 
od raznih društava, koja ne drže na umu, daje, M. H.“ 

i sama društvo te da apeluje i čeka potporu i pomoć. 
A čine to ta društva pozivom na to, da je ,M. H.“ 
»bogata“. Ovo je krivo mišljenje. Stalni dohodci ,M. H“ 
iznose jedva toliko (oko K 12.000), da pokriju upravne 
izdatke, a sve bogatstvo ,,Matičino“ stoji u tom, ako 
raspača godišnja izdanja, jer samo tim načinom može 
doći do nekoga viška. Dio toga viška upotrijebio bi 
odbor ,M. H.“ vrlo rado za pomaganje drugih kulturnih 
i humanitarnih društava, kad bi svi slojevi naroda po- 
radili o tom, da se ,Matičina“ izdanja rasprodadu. Ne 
bude li toga, ,M. H.“ ne će se u buduće moći nikako 
obazirati na mnogobrojne molbe raznih društava. 

Sto se tiče pučkih, bolničkih i sličnih knjižnica, koje 
takodjer vrlo često mole ,,M. H.“ knjig4 iz njezina skla- 
dišta, to se odbor bavi mišlju, da cijelo skladište knjiga 
razasije po tim knjižnicama, ali ipak uz neku malu od- 
štetu, od prilike uz "/, cijene. Tako će knjižnice doći 
jeitino do dobrih knjiga, a i ,Matici“ će biti povraćen 
barem dio u te knjige uloženih svota, koje su joj za 
daljnji rad upravo nužne. 


. XIV. Pravila ,,M. H.“ govore i o društvenoj knjižnici, 
koja sve do sada nije osnovana. U proračunskoj sjednici 
dne 13./12. 1904. odlučio je odbor pristupiti osnivanju 
društvene knjižnice i uvrstio jednu svotu u proračun. 
Odbor je nakan stvoriti knjižnicu za najnovija djela 
lijepe i popularne poučne književnosti. koja bi mogla 
biti od velike koristi za književni naš svijet. 

XV. U javnom prosvjetnom životu sudjelovala je 
»M. H.“ dne 26. studenoga 1904. kod proslave 50-godiš- 
njice književnika, ,,Matičina“ odbornika i potpredsjednika, 
g. Lj. Babića-Gjalskoga, kojemu je odbor ,M. H.“ 
predao na dan slave posebnu adresu. 

Ovu je adresu predao svečaru tajnik ,M. H.“ s od- 
bornikom g. drom. D. Gruberom ; obojica su sudjelovala 
i kod banketa u čast svečaru, kojega je odb. Gruber i 
tom zgodom u ime odbora ,,M. H.“ pozdravio. 

Jednako se je radosno odbor ,M. H.“ pridružio 
slavi, što su je hrv. zem. glazbeni zavod i hrv. pjevačko 
društvo ,Kolo“ priredili prigodom 70-godišnjice mnogo- 
godišnjega odbornika ,,M. H.“ i velezaslužnoga muziko- 
loga prof. Fr. Z. Kuhača. Odbor je svoje osjećaje prema 
svečaru izrazio u posebnoj adresi, koja mu je predana 
na dan slave 15. prosinca 1904. 

Kao svake godine, tako je predsjednik ,M. H.“ uz 
odobrenje odborovo i ove godine čestitao posljednji na 
žalost rodjendan velikomu duševnomu vodji i meceni 
hrvatskoga naroda, J. J. Strossmayeru, izrazujući mu 
želje, koje su se ovaj put uzalud dizale k nebu, jer je 
već 8. travnja predsjednik na glas o smrti najslavnijega 
toga Hrvata našega doba mogao odbor sazvati samo u 
žalobnu kratku sjednicu, u kojoj se odlučilo, da će ve- 
likomu pokojniku iskazati posljednju počast na sprovodu 
predsjednik, privr. tajnički poslovodja i odbornik dr. Ku- 


čera; njima su se svoje volje pridružili potpredsjednik - 


Klaić i odbornik Bosanac. 

Posljednju počast u ime ,M. H“ iskazao ie pok. 
pjesniku fra Grgi Martiću privr. tajnički poslovodja, koji 
je nad mrtvim tijelom fra Grginim istakao prosvjetno 
znamenovanje njegova rada u onim hrvatskim krajevima. 

. Najosjetljiviji je za ,,M. H.“ gubitak, što ga je pre- 
trpjela smrću plodnoga svoga odbornika, Vjenceslava 
Novaka. Zato je ,Matica“ nad njegovim grobom iskreno 
proplakala, a udovici i siročadi njegovoj po mogućnosti 
odmah u pomoć pritekla. 

Kod otkrića spomenika slovenskomu pjesniku Franji 
Prešernu sudjelovala je ,M. H.“ time, što mu je spo- 
menik okitila vijencem. 

.Sestdesetgodišnjicu bivšega mnogogodišnjega odbor- 
nika i potpredsjednika svojega g. dr. Fr. pl. Markovića 
nastojala je ,,M. H.“ da proslavi izdanjem njegova ,,Karla 


Dračkoga“, ali je u sporazumu s proslavljenim pjesnikom - 


odgodila tu stvar na kasnije. 
. Na izjavu nekolicine književnika protiv besjede pred- 
sjednika ,M. H.“ u gl. skupštini od 16./10. 1904. odgo- 


vorio ie odbor izjavom, koja je tiskana u ,,Prilogu“ 
Izvještaju ,,M. H.“ za god. 1902. i 1903. str. 121. i sl. O 
izjavi nekolicine književnika predavao je u ,,Matičinoj“ 
dvorani dne 13. stud. 1904. odb. dr. Bosanac, pa je i to 
predavanje tiskano u spomenutom prilogu (str. 111). 


XVI. Vis. kr. hrv.-slav.-dalm. vlada doznačila je 
i za god. 1904. u proračunu odobreni prinos ,M. H.“ u 
iznosu od K 3.000:—, pa se odbor vis. saboru i vis. vladi 
na toj pripomoći najusrdnije zahvaljuje. 

Inače se ove godine nije ,M. H“ sjetio nitko ni- 
kakvim darom osim pok. dra. Jos Pausa, župnika rum- 
skoga (f 8.7. 1904. u Marienbadu), koji se je u svojoj 
oporuci medju ostalim društvima sjetio 1 ,,M. H.“. Koliko 
će od ostavine plemenitoga pokojnika zapasti ,M. H.“, 
to se još ne zna; no koliko bilo, hvala 1 slava Josipu 
Pausu | 

Ostavinska rasprava iza pok. Sidona Brkića nije još 
kraju privedena. j 

XVII. U prošlogodišnjoj gl. skupštini obnovljen je 
odbor ovako: potpredsjednikom knj.-umj. odbora izabran 
je dosadašnji odbornik kr j. sveuč. prof. i akademik g. 
Vi. Klaić, a potpredsjednikom gospodarskoga odbora 
ponovno dosadašnji potpredsjednik toga odbora g. Ljub. 
Babić-Gjalski —Odbornicima u knj.-umj. odbor izabrani 
su dotadanji odbornici: gg. dr. Oton Kučera, prof. F. Ž. 
Kuhač i dotadašnji odb zamjenik. g. dr, Milan Šenoa, a 
odb. gospodarskoga odbora dotad. odb zamj. prof. Rob. 
Pinter i novi član odbora dr Fran Milobar, književnik ; 
napokon je izabran zamjenikom u knj--umj. odbor g. 
prof. dr. Milan Ogrizović, a u gosp. odbor zamjenikom 
g. Martin Lovrenčević, urednik. 

Pismom od 4. stud. 1904. javiše predsjedniku odbor- 
nici g Josip Pasarić i g. dr. Gjuro Šurmin, i odb. zami. 
g. dr. M. Ogrizović i g. dr. Milivoj Dežman, da istupaju 
iz odbora ,M. H.“; a pismom od 5. stud 1904. javlja 
predsjedniku potpredsj. gospod. odbora g. Ljub Babić. 
da istupa iz odbora te da polaže čast (pod)predsjednika 
gospodarskoga odbora. 

XIX. Pismom od 13. XII. 1904. mole čl. zakladnici 
Mihovil Nikolić i drugovi predsjednika, da sazove izvan- 
rednu gl. skupštinu. Predsjednik je izvanrednu skupštinu 
sazvao na 29 siječnja 1905., pa je izvještaj o njoj pose- 
bice već tiskan i razaslan. Na toj skupštini izabrani su 
mjesto istupivših odbornika i odb. zamjenika ovi: pot- 

redsjednikom gospodarskoga odbora prof. g Stjepan 
Kućak; odbornicima u knj -umj. odbor dotadanji odb. 
zamj. urednik i književnik g. Martin Lovrenčević i 
pristav u sveuč. knjižnici g, dr. Velimir Deželić, a odb. 
zamj. g. dr. Miroslav pl. Čačković i akad. slikar g. 
Oton Iveković; odbornikom u gospod. odboru sudb. 
viećnik g. dr. Mihovil Bišćan, a zamjenicima u isti odbor 
urednik i posjednik g. dr. Milan Krištof i prof. g dr. 
Kario Bošnjak. 

XX. U pitanju, što se je rodilo na gl. skupštini od 
16. X. 1904., na ime: imadu li pučke škole, koje su čl. 
zakladnici, pravo glasa na gl. skupštinama ,,M. H.“, stiglo 
je od vis. vlade riješenje: da imadu, no da ih kao puno- 
moćnici mogu zastupati samo oni, koje izabere obć. 
vijeće. : 

O prijedlozima skupštinara dra. Jure Turića, što ih 
je gl. skupština od 16. X. 1904. uputila odboru, dalje o 
prijedlozima skupštinara g Nikole Kolara, što ih je izvan- 
redna gl. skupština 29. 1. 1905. uputila odboru, stvorio 
ie odbor u sjednici dne 2. X. 1905. slijedeće zaključke : 

.1. Od pet predloga g. dra. Juria Turića spada samo 
jedan pred gl. skupštinu, naime: da se u odbor biraju i 
članovi izvan Zagreba. No budući da je to nezgodno, 
odlučio je odbor, ne predložiti gl. skupštini ništa. 

2. Ostali se prijedlozi tiču poglavito kritike u opće, a 
posebice ocjenjivanja radnja, koje stižu ,,Matici Hrvat- 
skoj“; za te radnje predlaže dr. Turić dvoje: prvo, da 
se daju na ocjenu i vanjskim recenzentima, što odbor 
»M. HH." već čini, i drugo, da se kritike tiskaju i dadu 

piscu na uvid. O ovom drugom prijedlogu zaključio je 
odbor, da ne bi bilo u interesu ,.Matice“, da se kritike 
redovno tiskaju; kad se pokaže potreba, tiskat će se u 
»Hrv. Kolu“ s dozvolom kritičara ; kritike se ne će da- 
vati piscu na uvid. 


Napokon predlaže g. dr. Turić, da ,M. H.“ izdaje i 
radnje manje plodnih pisaca i da stvori program za više 
godina unaprijed; prvo je ,,Matica“ činila, čini i činit će, 
a i drugo se čini po mogućnosti. 

3. Od prijedloga skupštinara g. Nikole Kolara uvažio 
je odbor prijedlog o formatu odlučivši, da će se ,,Mala 
Knjižnica“ tiskati u žepnom formatu. Za druga izdanja 
nije to moguće, jer bi se započeti već nizovi izdanja 
imali nastaviti u drugom formatu. — Sto se tiče većih 
slova za ,,Matičina“ izdanja, bilo bi to skopčano s većim 
troškom za papir. 

4. O pitanju promjene 8-a 14., što ga je izvanredna gl. 
skupština od 29. I. 1905. prepustila odboru, da iznese 
konkretan predlog, stvorio je odbor u istoj sjednici slije- 
deći zaključak : ,,S 14. ostaje nepromijenjen; u ostalom 
odbor kani skupštini predložiti više promjena u pravilima, 
pa će onda i o tom odlučiti.“ 

XXI. U smislu $-a 15. društv. pravila ima se ove 
godine birati predsjednik ,,M. H.“, jer je dne 8. svibnja 
1902. biranomu sadašnjemu predsjedniku vlm. g. dru. Gjuri 
Arnoldu isteklo trogodište. U smislu S-a 18. društv. 
pravila istupaju iz odbora kao izborom najstariji članovi, 
i to iz knj -umj. odbora dr. Stj. Bosanac, dr. Ante Radić, 
a treći je, Vjenceslav Novak, umro; iz gospod. odbora 
istupaju kao najstariji g. dr. Dane Gruber i g. dr. August 
Harambašić. 


XXII. Od posljednje redovite sku 


. i pštine do sada 
držao je odbor u svem 20 sjednica. : 


Književnost. 


Pavle Popović: Iz književnosti. Beograd 1906. 8% VIII. 
+ 206. Cijena 2 K. 


Pročitao sam veoma ugodno ovu malu knjižicu, a 
uvjeren sam, da će se svatko ugodno pozabaviti, tko je 
uzme čitati. Gospodin pisac profesor je srpske književ- 
nosti u biogradskom univerzitetu, pa nam je ovdje u 
jednu knjižicu pribrao neke svoje radnje, što ih je štampao 
u srpskim časopisima: u ,,S. K. Glasniku“, u ,Nastavniku“ 
i u ,N. Iskri“. Te radnje nijesu medju sobom ni u kakvoj 
tješnjoj svezi, osim što se tiču pisaca i djela srpske 
književnosti, kojom se pisac bavi već po svom zvanju 
kao profesor. Od šest članaka, koji se ovdje izdaju, 
dva su pretrpjela veće izmjene, kako veli sam pisac u 
predgovoru. To je članak .,Marin Držić i Molijer“, u 
koji su uneseni rezultati piščevih naknadnih ispitivanja, 
i članak ,Srpske narodne pripovetke i njihove zbirke“. 
Ostali su osim manjih stilističkih i jezičnih promjena 
štampani onako, kako su se prvi put pojavili. 

Na prvom mjestu štampano je piščevo prvo, proši- 
reno i dopunjeno predavanje iz historije srpske književ- 
nosti na Velikoj školi 12. travnja 1904. s natpisom ,,Prouča- 
vanje srpske književnosti, njegovi pravci i metodi“ 
(str. 1—62). Ovdje nam pisac lijepim i lakim stilom go- 
vori o metodama, kojima se proučavala srpska književ- 
nost, i ocjenjuje te metode iznoseći objektivno svakoj 
svijetle i tamne strane. Iznajprije govori o pravcu filo- 
loškom, zatim o pravcu literarnom, što su ga zastupali 
Maletić, Nedić i Vulović. Pisac savjesno kazujući i vrline 
i slabosti ovih dvaju pravaca dolazi do zaključka, da ni 
jedan ni drugi ne može biti dovoljan za ispitivanje srpske 
književnosti. Potrebna je i komparativna historijska kri- 
tika, koja pazi na odnos književnih djela prema piscu, 
na odnos njihov prema sredini (milieu) i prema mo- 
mentu, kad se djelo pojavilo. Pisac lijepo razlaže, kako 
se imadu sva ova tri pravca primjenjivati na srpsku knji- 
ževnost. Svoja razlaganja svagda utvrdjuje i objašnjuje 


zgodnim primjerima iz srpske književnosti, koje poka- 
zuje lijepu i temeljitu spremu piščevu. U svima ovim 
radnjama, što su priopćene u toj knjižici, vidi se teme- 
lito poznavanje srpske književnosti i drugih književ- 
nosti, kojih je poznavanje potrebno za učenje naše knji- 
ževnosti. To se piščevo znanje ne nameće običnim učenim 
aparatom njemačkih literarnih historika, nego se kao u 
francuskih literarnih historika i kritika javlja, kadgod je 
potrebno povući paralelu ili učiniti sintezu. I iz ovih se 
radnja na prvi mah vidi, da je pisac dobar poznavač 
francuske književnosti. Zato nahodimo zgodnih paralela 
iz književnosti francuske. Tako u spomenutoj već radnji 
o ,Marinu Držiću i Molijeru“ navodi sličnosti Držićevih 
komedija s Molijerovim, premda sam pisac zna i ističe, 
da Držić s Molijerom nije ni u kakvoj direktnoj svezi. 
Ta je radnja iznajprije izišla u ,Nastavniku“ g. 1904., a 
pisac je u ovoj knjižici štampa izmijenjenu prema svojim 
»naknadnim ispitivanjima“, kako sam veli u predgovoru. 
Za čudo mi je, kako pisac ni kod naknadnoga ispitivanja 
svojega nije došao do lijepe rasprave dra. Milivoja Sre- 
pela: ,Skup“ Marina Držića prema Plautovoj ,Aululariji“, 
koja je štampana već g. 1890. u knjizi XCIX. Rada jugo- 
slavenske akademije. A možda je i F. Z. Miler zaslužio, 
da se spomene njegova prva rasprava o tom pitanju u 
oIzvješću o kr. velikoj gimnaziji u Osieku za g. 1878/9“. 
To mi je s_tim čudnovatije, što pisac u bilješci spominje 
i radnju D. Živaljevića o Držićevu ,,Arkulinu“ (Kolo 1901). 
Gotovo bismo mogli pomisliti, da pisac ne mari za hr- 
vatske književne radnike! Tako u lijepoj radnji o srpskim 
narodnim pripovijetkama, gdje je točan pregled sviju 
srpskih zbornika s vještom i kratkom ocjenom njihove 
vrijednosti, nema zbirkama hrvatskih pisaca ni traga. Za 
čakavske i kajkavske narodne pripovijetke uopće i ne 
mari, kao da ne pripadaju u zajedničko područje naše 
hrvatske i srpske književnosti. Smije li se uopće ovaj 
dio naše zajedničke književnosti proučavati bez obzira 
na čakavske i kajkavske pripovijetke? Moderan literarni 
historik spreme Popovićeve ne bi smio imati tako uzak 
pogled u tim pitanjima. ; 

Govoreći o putovanju J. Vujića po Srbiji i o ,,Ca- 
rigradskim slikama“ Č. Mijatovića zgodno karakteriše 
pogrješke i zle strane ovih putopisa, a cijena je ovoj 
karakteristici s tim veća, što nam se osobito u karakte- 
ristici putopisa Vujićeva iznosi i portret samoga puto- 
pisca kao čovjeka. Osobito valja istaknuti vještinu piščevu, 
kojom on umije pribrati najkarakterističnije crte za svoju 
sintezu. 

Upravo umjetničkom plastikom iznio nam je ka- 
rakterične crte karaktera Stoianovićeva u članku ,,Dum 
Jovan Stojanović“. Portret jezanimljiv, ali nije posve vjeran. 
Mnoge slabe i smiješne strane dubrovačkoga Srbina ka- 
nonika, koji je mnogo u čemu bio čudak, prikazao nam 
je toplo i simpatično. Tako naučni rad Stojanovićev u 
području političke i književne historije ne uzima ni 
gosp Popović ozbiljno (Isp. ,Delo nije mnogo naučno. 
Tako ne bi pisali ni g. Jireček ni g. Budmani“, str. 156. 
Govori o njegovoj ,Dubrovačkoj književnosti“), ali je 
opet premalo istaknut diletantski i šovinistički karakter, 
samo da ne izidje koja tvrdja crta u karakteru i portretu 
Dum Ivana. 


U predgovoru spominje pisac, da je ove članke sa- 
brao u knjižicu po ugledu na svojega učitelja Ljubomira 
Nedića ,i ako sam znao, da s tim člancima — riječi su 
piščeve — ne mogu dati knjizi ni onaj interes ni one 
lepe osobine, kojima se odlikuju njegova dela“. Gosp. 
Popović jamačno i sam zna, da je svojega učitelja pre- 
tekao i spremom stručnom i elegantnim svojim načinom 
prikazivanja Objavljujući u ,Viencu“ god. 1893. kritičke 
studije dra. Ljubomira Nedića ,,Iz novije srpske lirike“ 
ja sam pokudio njegov trivijalni način prikazivanja. 
Istaknuo sam, kako se u ovakim kritičkim studijama 
veoma neugodno čitaju poredjenja o nakašljivanju (Kada 
se tko sprema da počne besediti, on se, obično, pre no 
što otpočne besedu, malo nakašlje, tako i pisci, obično, 

na čelo svojih knjiga meću predgovore), o kobasama, o 
kiselinama itd. Ovako što ne ćemo naći u Popovića. To 
mu ne dopušta njegov francuski ukus. Gosp. Popović 
je protivnik pravca literarne kritike Nedićeve u eksklu- 
zivnom smislu, pa ga i pobija, ali formu, kojom zaodi- 
jeva svoju stvarnu kritiku, kazuje mu francuski urba- 
nitet i pijetet prema ,nekadašnjemu profesoru“. Tako 
se medjutim radi svuda u ugladjenoj Evropi, gdje učenik 
oštro u stvari kritizuje svojega učitelja, ako se s njim 
ne slaže, ali se u takim dogadjajima ono staro načelo 
»Suaviter in modo“ s tim više ističe, što je savršenija 
kultura srca i značaja, a to je dakako stvar posve 
subjektivna i relativna. Ističem to zato, jer se meni 
opet poznatom sofističkom metodom prigovaralo, da ne 
dopuštam kritike i pobijanja učiteljevih misli, dok je to 
pusta i plitka besmislica. Ja sam svagda za slobodnu i 
iskrenu stvarnu kritiku tudjih nazora, ali molim, neka 
mi se blagohotno ostavi ta sloboda, da formu i način 
kritike ocjenjujem prema svojem individualnom i su- 
bjektivnom shvatanju, kako ono izlazi iz moje kulture 
srca i značaja, koja mi ne dopušta pomisao, da učenik 
smije protiv svojega učitelja, ako ga i stvarno oštro 
pobija, upotrijebiti ton učitelja i još k tomu ton učitelja, 
koji nema posla upravo s dobrim učenikom. To je za 
moje moralno shvatanje ordo inversus, a ako se ovako 
shvatanje zove staro i nemoderno, ne marim! Ja sam sa 
svojim društvom zadovoljan. Ni gosp. Popović nije baš 
tako rdjav drug! 

Ovako lijepo i zanimljivo pisane crtice iz književ- 
nosti vrsne su uvelike podići zanimanje za književnost. 
Zato bi valjalo i u nas ovakim načinom buditi smisao 
za književnost i historiju književnosti. Velikim i siste- 
matičkim djelima ne može se postići ta svrha. Zato bi 
po mojem mišljenju valjalo i u našoj ,,Maloj biblioteci“ 
početi s izdavanjem ovakih radnja o pojedinim piscima 
i predmetima bez obzira na sistem. Glavno je, da se 
piše lijepo i zanimljivo. Za taj je posao po mojem mi- 
šljenju kao stvoren prof. dr. Andrić, koji bi lako sastavio 
ovaku knjižicu, a mogli bi onda nastavljati on i drugi, 
koji se jave zgodnim kratkim studijama. 

Dr. S. Bosanac. 


Stjepan Radić: ,,Savremena Evropa“. ,,Nuova Rassegna 
di letterature moderne“ (Anno IV—1906. N. 1. str. 41, 
Firenze, Via Bulalini; izlazi svaki mjesec, godišnja cijena 
L.15 izvan Italije) donaša u svom posljednjem broju 
slijedeći sud o knjizi pod gornjim naslovom. Toliko nam 
je milije to istaknuti, što knjiga gosp. Stjepana Radića, 
koja bi kod stranih naroda bila za stalno izazvala ži- 
vahnih i koristnih debata, kod nas nije ioš našla do- 
stojnoga kritičara, koji bi je objektivno proučio i prosudio. 


Evo u cijelosti sud ,,Nuove Rassegne“: ,,Čitajući 
ovaj svezak velikoga formata od preko četiri stotine stra- 
nica, ugodno nas iznenadjuje harmonična i organična 
cjelina, u koju je pisac umio saliti i rasporedati različno 
i teško gradivo. To je studija historijsko-psihološke pri- 
rode o postajanju, o stalnim i prijelaznim biljezima, o 
etnografskim i političkim tendencijama svih evropskih 
naroda — s osobitim obzirom na jugoslavenske narode, 
za koje je knjiga pisana. 


Lako se razumije, da slično djelo ne može da bude 
potpuno originalno, već se mora pripomoći svim onim, 
što su do sada u raznih naroda pisali moderni prouča- 
vatelji socijologije, ekonomije i politike Sasvim tim pisac 
ie umio stvoriti nešto bolje od kakove bilo i vješte 
— kompilacije. (A. a saputo far qualcosa di meglio 
d'una — sia pur abile — compilazione.) On u obilnim 
citatima donaša u zgodnu izboru osnove i glavne po- 
datke iz proučenih djela uz bogatu bibliografiju; iz tih 
predpostavaka izvadja opaske i zaključke, koji često 
uvjeravaju, ili barem mogu uvjeriti. 

Autor vodi svoje sunarodnjake, do sada još malo 
upućene u sličnim iztraživanjima, po zavojnim stazama 
cvatućih socijoloških znanosti, s namjerom, da ih uputi 


na solidnije shvaćanje o njihovim pravima i dužnostima 
i da ih pouči poredbom života u drugih naroda. * 

Mi želimo Hrvatskoj, da ugleda proširenje i zdravo 
djelovanje ovoga znamenitoga djela, koje može mnogo 
pomoći i drugim jugoslavenskim narodima. (Noi augu- 
riamo alla Croazia di veder divulgata con sana effi- 
cacia guesta opera notevole, che puo molto giovare alle 
altre nazioni jugoslave.) Velika i plemenita veza bra- 
timstva (u smislu A. D. Gradovskoga i A. S. Homjakova, 
po citatima Radićevim), dovodeći svim Slavenima u svijest 
njihovo miroljubno poslanstvo moralnih preporoditelja 
evropske budućnosti — kad slavenska kultura uznapre- 
duje pomoću jakih i ustrajnih studija, kadrih da razviju 
i upravljaju mladu snagu ovih plemena — pokazat će se 
u svom pravom svjetlu i uzbudit će — ne nepovjerenje 
i neprijateljstva evropskih naroda, već njihove nade i 
plodonosno natjecanje. 

Da se na pravi put svede t. zv. ,panslavizam“, da 
se pobude i ojače prve klice te budućnosti — klice, koje 
se već zelene u oslobodjenju Rus4 i ostalih sjevernih 
Slavena, koji stresaju vijekovni nemar, na jugu pak u 
zanosu za znanstvenu i racionalnu kulturu kao reakcija 
protiv starodavnoga ,,bogumilstva“ — bit će vrlo koristne 
knjige slične Radićevoj, kao i spisi Križanićevi, tako 
malo poznati, a za koje bismo željeli, da se čim više 
prošire. : 

Ipak ni ova knjiga nije bez mana. Najveća, koju 
ćemo ovdje letimice spomenuti, jest njeka lakoća u pro- 
sudjivanju i klasifikaciji specifičnih sposobnosti talijan 
skoga naroda. Nu to nije krivnja g. Radića, koji se po- 
ziva na citate italijanskih i francuskih socijologa, ne 
iskljućivši ni Ferrera.“ 

Dalje recenzent polemizuje s talijanskim i fran- 
cuskim učenjacima. Za recenzenta, koji se potpisao 
»smjely“, kaže uredništvo ,,N. Rassegne“', da je ,,Slaven, 
koji živi u Italiji mnogo godina, pa do temelja pozna 
kulturu i narodne osjećaje naše, a isto tako i svojega 
naroda.“ 

Priopćio i prev. Stjepko Ilijić (Mostar). 


Naši književni časopisi, hrvatski, slovenski i srpski, 
malo su poznati, još manje rašireni, Da u toj stvari 
krene po mogućnosti na bolje, upozorujemo čitaoce 
,Glasa M H.“ na upute o našim časopisima, što ih pri- 
općujemo na omotu. Sloga će se i u ovoj stvari poka- 
zati najbolje činom, a ,,Glas M. H.“ učinit će sve, što 
može, da se poznavanje naše književnosti proširi. Nema 
sumnje, da će se i naši časopisi priključiti našemu na- 
stojanju, M medju svojim čitaocima širiti zanimanje za 
izdanja ,M. H.“ 


Hrvatsko kazalište. 


Tri dana prošle nedjelje bilo je kazalište puno gle- 
dalaca. Gospojinski odbor za skupljanje prinosa za spo- 
menik Strossmayeru upriličio je u hrvatskom kazalištu 
te tri večeri. Prolog od dra. M Ogrizovića deklamovala 
je vješto, naravno i čuvstveno gospodja Ljuba Ivekovi- 
čeva. Sretna je bila misao, što se je ova zadaća povjerila 
gospodji, a možda još sretnija, što je mjesto ,,vilinske“ 
odjeće uzela krasnu narodnu ,zlataricu“. Na časove si 
mislio, da zbilja koja snaša iz donjih krajeva slavi na- 
šega vladiku i poziva narod, da mu podigne spomenik. 
Sadržaj je prologa snažan. 


Pošto je otpjevana ,,Posljednja straža“ od sloven- 
skoga skladatelja R. Savina i prizor iz Zajčeve opere 
»Zrinjski“, prikazivalo se nješto u tu svrhu složeno od 
F. Z. Milera._ Da nije bilo na koncu cijele te čudne i 
nerazumljive igre lijepoga pjevanja narodnih melodija, 
zacijelo bi ju mnogi držao vrlo lošom parodijom slave 
Strossmayerove Cudimo se, da se je ovakvo što i moglo 
iznijeti pred zagrebačke gledaoce, pa u slavu Stross- 
mayerovu. 


Glas Matice Hrvatske 


48 


God. I. Br. 5. i 6. 


Umjetnost. 


— Da se ispune preostale plohe u dvorani vladinoga 
odjela za bogoštovlje i nastavu, raspisala je kr. vlada 
prošle godine natječaj za izvedenje nacrta, prema kojima 
bi se imale izvesti slike iz povjesti hrvatske. Ove su 
zime naši umjetnici Čikoš i Iveković dobivši narudžbu 
stali izvadjati kartone i studije za te slike. Posao je 
toliko napredovao, da oba umjetnika počinju izvadjati 
bojama svoje slike. Čikoševa je tema pokrštenje Hrvata 
vrlo dramatski zamišljena. Mladi apostoli Ćiril i Metodije 
ističu se kao glavne osobe iz cijele kompozicije. Jedan 
od njih, Ćiril, živom riječi propovijeda kršćanstvo, drugi 
pak, Metodije, krsti već skrušeno klečećega kneza. Poza- 
dinu zapremiše župani i puk. Kao kontrast apostolima 
mira i ljubavi smještena je vrlo zgodno grupa na desnoj 
strani slike (sprijeda). Od boli za svojim božanstvom 
iznemogla žreca drži u naručaju mlada mu kći. Lice 
onesvještenog starca, pak strah djevojke vrlo je dobro 
Čikoš prikazao. Još je dramatičnija grupa, gdje drugi 
žrec golim nožem navaljuje na Cirila, a kći mu brani 
da zamahne. Cijela je kompozicija slike unatoč nezgod- 
nom obliku plohe (324 m. vis. X 2:22 m. Šir.) vrlo dobro 
riješena, kako je 1 bilo očekivati od Čikoša. Crtanje 
i karakteriskika lijepo je provedena u svim figurama, a 
prema bilješci izradjenoj uljenim bojama bit će kolorit 
i tehnika jednaka kompoziciji. Mnogo je truda stajalo, 
Čikoša sakupljanje podataka za kostime, jer je u nas 
pitanje nošnja hrvatskih sve do provala turskih dosta 
nejasno i neobradjeno. Od studija za ovu sliku ističe se 
nekoliko osobito lijepo izradjenih glava. Glava djevojke 
ožarena zapadajućim suncem, obavita bijelim rupcem 
radjena je širokom jednostavnom tehnikom. Sigurni po- 
tezi kista, jednostavnost u boji i crtanju dižu znatno 
vrijednost ove studije. Ne manje su interesantne studije 
glava dvaju staraca, od kojih je jedna dotjerana tako, 
te je skoro gotova slika. 

— Gospodarski odio zem. vlade pozvao je hrvatske 
vlasteline i posjednike dvorova, da za jesensku gospo- 
darsku izložbu dadu slikati svoje gradove i dvorce. Cijena 
je svakoj slici 400 K. Slikanje preuzeše Crnčić i Kova- 
čević. Prvi se je najavio kao naručitelj triju slika zagre- 
bački nadbiskup dr. J. Posilović. Nadajmo se, da će dobri 
primjer slijediti i drugi velmože. 

— Bukovac i Vidović izlažu na austrijskoj izložbi u 
Londonu veći broj svojih slika iz Dalmacije. Kako neki 
dnevnici javljaju, dosiže vrijednost ovih slika do 10.000 
Kruna. : 


Na Obranu. 


Ad perpetuam memoriam. ,,Novi List“ (u br. 34. od 
3. veljače 1906.) piše medju ostalim: ,Osvrnimo se naj- 
prije na ljude,... koji sačinjavaju današnji Matičin 
odbor. To su većinom najmagjaronskiji magjaroni, po 
zanimanju profesori i činovnici ... ali osim Arnolda i 
Andrića skoro nijedan nije književnik u strogom smislu 
rieči... U družtvu, koje je uviek imalo oporben ka- 
rakter, sjede skoro sve zgoljni magjaroni, a podupiru 
ih furtimaši i ,čisti“, dakle oni, koji su uviek vikali na 
slavosrbe i njihove ustanove, a Matica Hrvatska jest 
jedna od onih ustanova, koju su slavosrbi ustanovili... 

Druga je laž, da naša kritika šuti o Matičinim knji- 
gama. O njekim knjigama, a osobito o ,Hrv. Kolu“ (za 
koje je odbor pravio toliku nezasluženu reklamu) pisalo 
je i više novina, pa skoro sve su — uza svu svoju po- 
litičku opriečnost — složne, da Matičine knjige ove go- 
dine malo vriede. Ovo je poraz Matičina odbora, koji 
bi zato najbolje učinio, da se udalji sa svoga mjesta i 
prepusti mjesta drugima“ — a medju tima prvomu g. 
Arzeniju Wenzelidesu, strogomu i neumoljivomu kritičaru 
i književniku u strogom smislu riječi . . . 

» Upravnom odboru Matice Hrvatske“. — Pod tim na- 
slovom čitamo u ,Savremeniku“ (1906. III. 231 b i 
dalje) medju ostalim i ovo: ,Upravni odbor ,,Matice 
Hrvatske“ nastavio je svoj posao na zator hrv. knjige 


i ,Matice Hrvatske“, a na korist svoje vlasti i svojih 
interesa. Književna borba pretvorila se nastojanjem Klai- 
ćevim u borbu stranačku, a ponukom nekih odbornika 
»Matice Hrvatske“ pretočila se u osobnu borbu. Kad je 
upravni odbor vidio, da gotovo nijedne novine ne će da 
služe njihovnim ličnim interesima, ... odlučio je izda- 
vati... listić... Poslije one izvanredne skupštine... 
pravom su odlučili podpisani“ (na poznatoj resolueiji) 
»književnici . . pustiti gospodu, da vode ,,Maticu“ u 


propast... ,Savremenik“ je organ nezavisnih književ- 
nika, . . koji ne treba raspisivanja nagrada, da domami 
»gladne“ književnike . . .“ — Sve je ovo u ,,Savremeniku“ 
bez podpisa. 


Istomu je svesku ,Savremenika“  priložen nekaki 
zeleni listić papira, ali se mi na nj ne obaziremo, jer ga 
jamačno ni uredništvo ,,Savremenika“ nije namijenilo 
duševnim potrebama svojih čitatelja. 


oHrvatsko Kolo“ i neizdani almanak D. H. K. — Na 
odbor ,,M. H.“ dizala se hajka: da je ,,Hrvatsko Kolo“ 
počeo izdavati samo zato, da se osujeti izdavanje alma- 
naka, što ga je kanilo izdavati Društvo Hrv. Književnika. 
I ova je hajka bez osnova, jer se je u ,M. H.“ mislilo, 
govorilo i pisalo o almanaku već god. 1903. (treće), pa 
je o tom izviješteno i u gl. skupštini ,M. H.“ dne 26. 
srpnja 1903. (treće) i priopćeno mnijenje, ,po kojem bi 
se... izdala svake godine po jedna knjiga, njeke ruke 
almanak, u kojem bi bilo prinosa od hrvatskih, hrvatsko- 
dalmatinskih i slovenskih književnika“. (Tiskani Izvještaj 
»M. H.“ za god. 1902. i 1903., str. 16. ,,Hrvatsko-dalma- 
tinski“ književnici spomenuti su radi toga, što se je 
namjeravalo, da se uz slovensku Maticu pridruži u toj 
stvari ,Matici Hrvatskoj“ i dalmatinska Matica.) 


Na upit: ,,1. Jeli istina, da je odbor ,M. H. redaktoru 
Pokreta“ Josipu Pasariću u lipnju 1905. isplatio svotu 
od 1000 K? — 2. Kojim povodom i zašto?“ — odgo- 
voriti nam je ovo: 

1. Istina je, da je odbor ,M. H.“ redaktoru ,,Pokreta“ 
g. Josipu Pasariću izplatio 28. lipnja 1905. svotu od 
300 kruna mjesto 1000 kruna i neke još druge neod- 
redjene svote, kako ih je on tražio u pismu od 4. travnja 
iste godine. 

2. G. Pasarić tražio je 1000 kruna i t. d. za čitanje 
narodnih pjesama god. 1892., kao i za neke svoje bi- 
lješke o tima pjesmama. 

Odbor je doduše nakon pismene izjave bivšega taj- 
nika i blagajnika gosp. Ivana Kostrenčića kao i po ra- 
čunskoj knjizi bio uvjeren, da je g. Pasarić za čitanje 
narodnih pjesama, koje je obavljao pred punih trinaest 
godina, primio namah i potpunu nagradu; ali je s ob- 
zirom na to, što je g. Pasarić baš onaj čas bio bez za- 
nimanja (izašao je naime iz redakcije ,,Obzora“), i što 
se nije htio s njime po sudovima i novinama — a sve 
na štetu ,Matice“ — natezati, dozvolio više kao pot- 
poru i da otkloni od ,,Matice“ sigurne navale, svotu od 
300 Kruna. Ta odluka saopćena je gosp. Pasariću ovim 
dopisom : 

»Na Vaše pismo od 4. travnja 1905. i 23. svibnja 
1905. odlučio je odbor ,M. H.“ u zajedničkoj sjednici 
dne 24. lipnja 1905., da Vam se odgovori sliedeće: 

,»Premda iz Vaših pisama razabiremo, da Vi svoje 
tražbine ne možete nikako dokazati, ipak je odbor ,M. 
H.“, da se stvar mirnim putem rieši, pripravan dati Vam 
naknadno za sav Vaš trud oko čitanja narodnih pjesama 
još 300 K (trista K). Podjedno odklanja ,M. H.“ Vaš 
zahtjev na tražbinu za navodno nestale Vaše bilješke“. 

Na to je g. Pasarić dne 28. lipnja podigao dopitanu 
mu svotu uz ovu namiru: 

,Pošto sam na osnovu obavijesti ,,M. H.“ od 26. lipnja 
1905. br. 43—1905. od ,Matice Hrvatske“ primio 300 K 
(trista K), očitujem tim povodom, da se za rad oko 
čitanja nar. pjesama i za bilješke o pročitanim pjesmama 
,M. H.“, predane ,Matici“, odričem svake tražbine, do- 
tično odštete“. — U Zagrebu dne 28. lipnja. Josip Pa- 
sarić v. r.“ Uprava ,M. H“. 


Izdaje ,Matica Hrvatska“. 


Za uredništvo odgovara Dr. Ante Radić. 


Tiska [. hrvatska radnička tiskara. 


ooo hn 16 Glavni savez Teen. 16 


fornica strojeva za gospodarstvo indus ll 


Preradović im + Ska % Proradovićev iru. 


P. N. 


Već sada nam«je moguće, da svim posjednicima, gospodarima i vlastelinima 
pružimo 


zajamčeno izkušane gospodarske strojeve 


jedino samo iz tvornica prwoga reda uz potpuno umjerene cijene i brzu dobavu. 
Upozorujemo p. n., da svrate osobitu pažnju na to, da se naš savez organi- 
zovao nagonom za korist hrvatskoga naroda, te da udovolji davno 
očekivanim poirebama domaćeg gospodarstva i industrije. 
Već danas stoji na našem ovdješnjem - skladištu preko hiljadu raznih gospo- 
darskih strojeva, te svakomu kupcu stoji prilika, da se osvjedoči 0. 


solidnoj gradnji i savršenoj konstrukciji strojeva. 


: Osvrnuv se i na prijašnje oglase, ponovo ističemo, da nam financijalna 
snaga naših odličnih tvornica omogućuje uspješnu borbu sa svakom 
kon otenčijom: 


< DRE Mačo odjava mijesa samo puka ohećanja, već istinski rad i gastojanja, da pri- 
avio našemu poduzeću častan glas. 


Mi jamčimo za naše strojeve jednu godinu dana, postavljamo ih u posao i 
izašiljemo svake godine u proljeću našeg montera, da izvidi i ispita, da li su strojevi 
kod nas nabavljeni u potpunom redu, a sve to posve besplatno. Moiimo 
za Vaše vrijedno podupiranje. 


Sa veleštovanjem 


GLAVNI SAVEZ 


o: ah. << Kid dj za ogan i 
TE Zuoreb, Preradovićev to. 

